
MEDITOJ POST IJK 


Hejmas mi en Montrealo post monato en Rusio. 
Mi solas kaj legas... kia trankvilo post monato da 
aktiva vivo en Rusia Esperantujo. Mi legas libron pri 
feliĉo en la vivo, kaj tio multe pensigas min. Kio pli 
gravas, materialaj posedaĵoj aŭ amikaro? Mi min 
demandas: kial mi ŝatas vojaĝi? Kial mi ŝatas 
Esperanton? Kial mi sentas min aparte feliĉa inter 
esperantistoj? Kial elspezi sufiĉe multe da mono por 
konatiĝi kun homoj el diversaj landoj, sciante ke eble 


mi neniam revidos ilin? 

Eble ĉar mi sentas ke mi partoprenas en io unika. La ekstera mondo ne kom- 
prenas, kion ni sentas kiam ni kunas. Mi certe povus pagi por mi hotelon kaj kom- 
forton dum miaj ferioj kaj iri al turistaj lokoj, sed kial anstataŭe mi tiom ĝuas kona- 
tiĝi, amikiĝi kun homoj el la tuta mondo? Multaj homoj kolektas ion, ĉu mia kolek- 
to konsistas el 
tutmonda amikaro?! 

Mi vivas en 
Kanado, en unu el 
plej riĉaj landoj de la 
mondo, kaj amaso da 
homoj ŝatus veni vivi 
tien. Estas multaj 
ebloj, senpaga 

sanservo, altnivela 
edukado, spaco kaj 
multe pli. Kial, 
malgraŭ ĉio tio, 
multaj homoj malfeliĉas en Kanado? Ekzemple, en Kebekio ni havas unu el la plej 
altaj niveloj de junula sinmortigo en la mondo! Kial junuloj, kiuj principe povus 
havi bonan vivon, ne deziras plu vivi? Mi vizitis landojn kun multaj malfacilaĵoj 
kaj kun malalta sinmortigo... kial do? 

Eble tio, kio mankas al tiuj junuloj, kiuj posedas ĉion (sen penoj) en propra 
ĉambro, kiel televido, komputilo, telefono ktp. kaj kiuj estas ofte solaj infanoj en 
sia familio, estas sento ke ili apartenas al la monda komunumo. Tio, kio mankas al 
ili, estas ne posedi ion plian, sed travivi, kiom belas intemacia amikeco. Kiom be- 
las senti sin parto de tutmonda amikaro. Eble mi eraras, eble mi estas revulo, sed 
mia revo beligas mian vivon, kaj mi esperas longe revi. 

Dankon al vi, karegaj rusianoj, por tiom belaj momentoj de amikeco, de bonko- 
reco kaj de homeco. Vi povas fieri pri MAK, la 60-a IJK kaj PK en Cebo. Mi jam 
forgesis, kiam oni konstmis la katedralon apud Kremlo aŭ kiom altas la statuo de 
ĉuvaŝa patrino en Ĉeboksari, sed neniam forgesos ke vi traktis min dum mia resta- 
do en Rusio kiel proksiman amikon, eĉ kiel fraton. 



Normando Fleury (Kanado) 

MIA VIZIO DE KONGRESO EN RUSIO 

IJK okazas ĉi-jare en Rusio duan fojon. 

Tial ni elektis por la feriado vojon, 

Vidi tiun landon el diversaj anguloj, 

De metropoloj ĝis kampo kun kuloj. 

Mi loĝas ekster Sengena landlimo, 

Kaj por mi jam estas normala kutimo, 

Prepari vizon jam sufiĉe frue, 

Kaj aliajn paperojn bezonatajn plue. 

Tiun fojon, tamen, homoj el Okcidento, 
Finfine estis kun la sama sento: 

Kolekti paperojn, timi atendante, 

Kaj ricevi vizon plej lastmomente. 

Bonŝance, tamen, ke por leteropeto, 

Ni uzis bonan helpilon: Interreton. 

Novaĵojn pri vizoj ĉiu esperantisto 
Ricevis ĝustatempe per la retlisto. 

En Moskvo kaj Peterburg antaŭkongresoj 
Estis ĝenerale grandaj sukcesoj. 

Moskvo estas urbo granda, tamen ĉarma, 

Sed en la hotelo la akvo estis malvarma. 

Ses horojn al Kovrov aŭtobuso iris, 

Urbocentron pasis kaj mi iom miris: 

Kiel malproksime estas tiu IJoKo, 

Eĉ MELA 1 estas en malpli sovaĝa loko. 

Vere estas diversaj aferoj en la kampo. 
Preskaŭ mankas nur spirit’ de Aladin-lampo. 
En la baseno akvo tutan tempon verdis, 

Sed tro densa por serĉi, se vi ion perdis. 

Sur afiŝo estis bildo kun mesaĝo: 

Mi kapablas ripari ĉiun ŝudamaĝon. 

Alikaze vi devus malbonajn ŝuojnĵeti, 

Piedirante kvin kilometrojn por ion aĉeti. 

Dum la unua vespero estis unua divido. 

Ni rigardis nian koloron de ŝildo. 

Kolektiĝis grupoj kaj tekstojn ricevis - 
De fabeloj pri kiuj la infanoj revis. 

La manĝaĵon servis grupo da soldatoj, 

Kaj ĝin rajtis manĝi eĉ la memzorgantoj. 

Poste mi demadis sin irinte en liton: 

Ĉu pro manĝaĵ’ Sovetoj perdis Afganan militon? 


1 MELA (MEmzorga LAgumado) - somera E-aranĝo en Hungario. 

Tamen, poste la manĝaĵo pliboniĝis, 

Kaj en la kazo se vi unue ne malsaniĝis, 

Vi povis manĝi viandon, kukon kaj supon, 
Rigardante kelnerinon kaj ŝian etan jupon. 

Duan tagon okazis la Rusa foiro: 

La naciaj dancoj apud ĉefeniro, 

Kaj kolektado de diversaj koloraj paperoj, 

Premioj por segado kaj kolorigo de kuleroj. 

Bedaŭrinde la festo de Ivano Kupala 
Ne okazis pro pluvo nenormala. 

Sed estis diversaj muzikaj koncertoj, 

De diversaj grupoj kun diversaj spertoj. 

Ĵomart, Nataŝa, “Perdita Generacio” plaĉis al homoj. 

Se tio ne sufiĉas, kantis ankaŭ novaj nomoj. 

Kaj koncert’ de grapo el Niĵnij-a Novogrado, 

Kiam planko preskaŭ rompiĝis pro la saltado. 

Kutime dum renkontiĝoj teatramas kroatoj, 

Pro kio ili estas kun kongresaj rabatoj. 

Tiun fojon, tamen, organizantoj monon ŝparis, 

Kaj aktivan teatradon laŭ kolorŝildo preparis. 

Por mi estis la plej bona teatra ideo, 

Kiam japanino servas per “Estas teo”, 

Kaj en tendon eniris “ninĝoj”, karateistoj, 

Kaj preskaŭ nudaj sumoistoj. 

Mi devas diri ke ĉiu problemo tie solvendas, 

Nur en la kazo se vi mem plendas. 

Mia ĉambro estis malpura kaj havis aĉan odoron, 

Poste ne nur puriĝis, sed estis en nova koloro. 

Por registrado ni aktivigis grandan forton. 

Kvar tagojn mi ne vidis mian pasporton. 

Sed mi ricevis aldonan promeson, 

Ke estos pli facile dum postkongreso. 

Kun ni estis Lenin, simbolo de komunista movado, 
Kaj io pli komunista, komuna duŝado. 

Nur ses duŝoj por pli ol tricent homoj, 

Kaj virinoj babilis en atendejdomoj. 

Kiam pasis tempo por subiro de suno, 

Virina banejo fariĝas la saŭno. 

Viroj kaj virinoj tie ŝvitis nude, 

Diri pri detaloj povus esti krade. 

Pro tio altemativa saŭno ekzistis: 

En koncertejo ni vestitaj ŝvitis. 

Estis ankaŭ magia fontano 

Kiu servis bieron al ĉiu kongresano. 

Homoj ne irontaj al UK-o en Ĉinio, 

Havis Orientan korton kun aromterapio, 

Noktomeze spiris aromon de ĉerizo, 

Kaj dum multaj tagoj en manĝej’ estis rizo. 

Estis ankaŭ prezentado de kulturoj, 

Kun la afiŝoj penditaj sur muroj, 

Gratulon al Dagestan’ por bela preparado, 
Kaj al Kroatio por la ĉokolado. 

La plej seriozaj estis la studentoj, 

De “Flugiloj de malfacila vento”, 

Kiuj lemis nokte en la koridoro 
Prepari ekzamenon je noktomeza horo. 

Ekskurso al Vladimir estis vere en ordo, 

Ni rigardis preĝejon kaj la Oran pordon. 

Stranga afer’ estis manĝad’ ekster urbo, 

Kiam la ŝofor’ haltis apud sola arbo. 

En Suzdalj koncertis bonaj pop-grupoj, 

En kiuj estis tri ortodoksaj popoj. 

Ke ekskurso havu bonan fmon, 

Eblis aĉeti ankaŭ mielan vinon. 

Sen baleto ne eblas viziti Rusion, 

Kaj unu rakontis tutan historion: 

Kiel la bardo forlasis sian domon, 

Kaj iris batali kontraŭ Romon. 

Jam klasikas iri nokte al diskejo. 

La stranga afero estis kun trinkejo, 

Ĉar ĝi funkciis nur ekde noktomezo, 

Pro timo ke impostistoj estu en kongreso. 

Ekskurso al Kovrov sugestis de graveco senton. 

Polico akompanis nin kontraŭ akcidento. 

Oni montris ĉefan urban vidindaĵon, 

La fabrikon kiu bonigas fekaĵon. 

Anstataŭ gufujo ekzistis kafejo, 

Kaj la nokta lignofajro en la tuta ejo. 

Eblis vidi filmojn sur eta ekrano, 

Preskaŭ kovrebla per unu sola mano. 

Post denova manĝado de rizo, 

Okazis unu malgranda kvizo, 

Kaj alia ludo por montri la saĝon, 

Simuli la Pasportservan vojaĝon. 

La ferma vespero estis de eventoj reprizo, 

Aŭkcio de disko, viŝtuko kaj T-ĉemizo, 

Interalie disdonado de diplomoj, 

En diversaj kategorioj por diversaj homoj. 

Oni povas ankaŭ multajn aferojn diri, 

Bedaŭrinde venas tempo por foriri. 

Dankon, organizantoj, ĉio pasis sane. 

Gis revido venontjare en Zakopane. 

Samir Ribic (Bosnio-Hercegovino) 

IJK EN KOVROV, IOM DA IMPRESOJ 

Mi mem partoprenis la kongreson nur dum la du lastaj tagoj, sed tio sufiĉis por 
vidi, ke IJK-60 plene sukcesis. La programo estis riĉa kaj abunda, la nutraj kaj loĝaj 
kondiĉoj - kontentigaj kaj akcepteblaj por ĉiuj, sendepende de la fmanca bonstato. 

Bonege laboris la organiza teamo, kun- 
ordigata de Vitalik Malenko. Funkciis 
kongresa televido (zorgis Kostik Vi- 
hrov), eldoniĝis IJK-revuo “Betula Fo- 
lio” (bedaŭrinde nur unu numero, 18- 
paĝa, ĝi nun troveblas ĉe la retadreso 
<http://uea.org/pdf/betula_folio.pdf>). 
Kaj certe multis koncertoj: de Jomart kaj 
Nataŝa, de dan-sveda “Perdita Genera- 
cio”, “Atentema Vu” (S.Bozin kaj kom- 
panio) kaj pluraj aliaj. Ĉiunokte oni 
prezentis rusajn filmojn kun E- 
subtitoloj. Okazis trejnadoj de instnŭstoj 
kaj kluborganizantoj. La ceteraj pro- 
gramoj estis tiom variaj kaj multnom- 
braj, ke ilin apenaŭ eblas listigi. Kutime 
okazis po 5-8 paralelaj aranĝoj. 

La kongreso estis eksterordinara pro 
la riĉeco de la antaŭ- kaj postkongresaj 
akompanaj aranĝoj. Antaŭ la IJK brile 
pasis la antaŭkongresoj en Peterburgo 
“triforteguloj”, kiujpovas kompari nunan (Ŝ- 30 paitoprenantoj), en Moskvo (ĉ. 
UK-on kun tiu en 1995 en Serovo: Ĵomart 50 partoprenantoj) kaj OkSEJT, kiu iĝis 
Amzeev, Andrej Grigorjevskij, GarikKokolija la instma antaŭkongresa aranĝo (57 

partoprenantoj). Post IJK kongresanoj 
ekvojaĝis al Ĉeboksari kaj Novosibirsk por partopreni tie la postkongresojn. Kelkaj 
personoj iris al NESTO, naturista E-tendaro, okazinta proksime de N.Novgorod. 

Kiel kunordiginto de la antaŭa msia IJK, mi kuraĝas aserti, ke la nuna IJK pro- 
grame kaj teknike estis multe pli altnivela ol tiu. Fakte en 1995 mi estis certa, ke 
IJK plene fiaskis, nur la postaj ardaj dankoj kaj laŭdoj de la partoprenintoj (iujn mi 
aŭdis eĉ dum tiu ĉi IJK) iom po iom konvinkis min, ke ne estis tiel. Do, nun ni 
atendu la impresojn de la plentempaj partoprenintoj de jam iĝinta historio IJK-60... 

Andrej Grigorjevskij (Sumerlja, Ĉuvaŝio) 

ETERNA MITRALETO 


rakonto pri RET-04 en Tihvin 
Estas malnova anekdoto el la tempoj de perestrojko, 
kiam estis planoj pri konverto de multaj militaj uzinoj al 
farado de pacaj maŝinoj. La laboristoj de la uzino, kie an- 
f — taŭe estis produktataj Kalaŝnikov-mitraletoj, plendis: 

h i i “Sendepende de tio, kion ni intencas produkti, finfine 

I ĉiam rezultiĝas mitraleto”. Io simila okazas pri grandaj 
irusiaj someraj E-aranĝoj. Sendepende de tio, kiaspecan 
aranĝon oni volas organizi, finfine ĉiam rezultiĝas Ok- 
SEJT. Senduba pruvo de tiu fenomeno estas la nuna 
somero, kiam fakte okazis du OkSEJT-oj (krom tiu 
aranĝo, kiu havis la titolon OkSEJT-44). La organizita de 
REJM Intemacia Junulara Kongreso apud Kovrov kun 
355 partoprenintoj (el kiuj 254 venis el ekssovetiaj lan- 
doj) laŭ sia spirito kaj programo estis fakte bona OkSEJT 
' kun vasta intemacia partopreno. Se forpreni saŭnon, 
drinkejon kaj TEJO-komitaton kaj aldoni matenajn kun- 
venojn kaj iom pli da lignofajroj, la diferenco preskaŭ ne 
rimarkeblos, kvankam multaj el nunaj REJM-aktivuloj neniam partoprenis en veraj 
OkSEJT-oj (lasta el kiuj okazis en la sama Kovrova bazejo en 2001). Verŝajne Ok- 
SEJT-aj tradicioj transdoniĝas jam en la gena nivelo. Kaj mem la tendaro OkSEJT- 
44, okazinta apud Kovrov antaŭ IJK, absolute similis al paroligaj periodoj, kiuj es- 
tis organizataj antaŭ iamaj OkSEJT-oj. 

Car preskaŭ tuta moviĝkapabla msia E-junularo partoprenis en IJK kaj ne havas 
eblojn por longaj vojaĝoj dufoje en unu somero, al RET-04 (okazinta apud Tihvin 
dum la 14-22-a de aŭgusto) venis plejparte E-veteranoj kaj mezaĝuloj. Kaj rezul- 
tiĝis OkSEJT (denove!) por tiu parto de nia esperantistaro. La temo de la aranĝo 
estis “Nia kulturo - nia espero”. 


la geprincoj Jenja Berger 
kaj Mikaelo Bronŝtejn 



Entute en RET estis 
registritaj 70 personoj, 
inter kiuj estis 2 
ukrainianoj kaj 1 neder- 
landano, estis reprezenti- 
taj 21 loĝlokoj. La aver- 
aĝa aĝo de la partopren- 
intoj estis 42 jaroj, la av- 
eraĝa E-staĝo - 15 jaroj, 
ĉe 11 personoj la staĝo 
superis 30 jarojn. Tio 
signifis, ke grandan par- 
ton de la RET-anoj kon- 
sistigis spertuloj, kiuj 
kantas la tiralanoj partoprenis kaj organizis 

multajn OkSEJT-ojn. 

Do, la organizantoj ne 
mankis, tial preskaŭ 
ĉiu programero estis 
preparita kaj okazigita 
altnivele kaj interese. 

Nun mi kurte ra- 
kontu pri la plej intere- 
saj aranĝoj dum RET. 

Pli detalajn rakontojn 
kaj impresojn pri tiu ĉi 
aranĝo vi povos legi en 
sekva numero de 
REGo. 

Preskaŭ ĉiutage okazis “Konatiĝu:...”, kie la plej interesaj personoj rakontis pri 
siaj vivo kaj E-agado. Inter ili estis Valeria Cvetkova, Vladimir Samodaj, Mikaelo 
Lineckij, Gennadij Silo, Viktor Kudrjavcev. Inter la prelegoj impresis tiuj pri lit- 
eraturaj jubileoj de la jaro (Nikolao Gudskov) kaj pri la jubileo de Montevidea re- 
zolucio de Unesko (Viktoro Aroloviĉ). Okazis kelkaj diskutoj, ekz. “Nobelpremio 
por esperantisto”, “Etiko de retumado”, “Traduki aŭ ne traduki”. Grandan in- 
tereson vekis la kvizoj: pri Esperanta kulturo kaj historio, preparita de Viktoro 
Aroloviĉ, kaj pri E-muziko, preparita de Aleksandr Belov. Multis imitaĵoj de popu- 
laraj televidaj ludoj: Maŝa Aniŝĉenko kaj Dima Sevĉenko okazigis “Malfortan ĉen- 
eron” kaj “100 al 1”, Raja Kudrjavceva - “Bluf-klubon”, Saŝa Belov - “Kio? Kie? 
Kiam?”. 

Ciumatene okazis matena gimnastiko kun pli ol 10 partoprenantoj ĉiufoje. Ci- 
utage brile gvidis la paroligan kurson Svetlana Smetanina. Pro la oftaj pluvoj lign- 
ofajro okazis nur unufoje. Sed ĉiuvespere ĝis malfrua nokto plejmulto kolektiĝis en 
la kafejo por komuna kantado, babilado kaj teumado. Dum RET-aj tagoj ĉiuj kun 
plezuro esploris la ekspoziciojn: de E-insignoj el kolekto de Mikaelo Bronŝtejn, de 
belaj fotoj el kolekto de 
Vladimir Samodaj, de 
desegnaĵoj de Varvara 
Cvetkova. Ne mankis 
ankaŭ la libroservo, 
okazigita de Dima 
Sevĉenko. Veran ĝuon 
por la spektantoj kaj 
aŭskultantoj donis la 
benefico de Mikaelo 
Bronŝtejn, koncerto de 
la tiĥvinanoj, kantado de 
Nina Djomuŝkina kaj 
Aleksandr Osokin, la 



efektive ĉiuj aĝoj estis reprezentitaj en RET-04 



la tihvinanoj ne nur bone organizas, sed ankaŭ bonege kantas 

tradicia KGS, organiz- 
ita de Mikaelo 
Lineckij, komuna kon- 
certo en la adiaŭa ves- 
pero. Omaĝe al Ok- 
SEJT-18 estis farita 5- 
kilometra piedmarŝo al 
Astraĉa kun rakonto 
pri la tendaro, kiu 
okazis tie antaŭ 28 
por sia benefico Mikaselo Bronŝtejn estis enportita jaroj- 

En la ekskursa tago la RET-anoj matene havis ekskurson al Tihvina monahejo 
kaj povis vidi tie la faman ikonon de Tihvina Dipatrino, pri kies reveno al Rusio ĉi- 
somere tre vaste informis amaskomunkiloj. Post la tagmanĝo estis alia ekskurso - 
al la muzeo de Rimskij-Korsakov, kie Andrej Korobejnikov, juna esperantisto kaj 
tre talenta pianisto, gajninta jam multajn piankonkursojn, ricevis permeson iom 
ludi la pianon de la elstara komponisto. Vespere okazis jam granda piankoncerto 
de Andrej Korobejnikov en Tihvina muziklemejo (en tiu, kie estis registritaj tri 
unuaj diskoj el la serio “Oraj kantoj”), poste ĉiuj RET-partoprenantoj spektis en la 
urba kulturdomo spektaklon, preparitan de tihvinaj kanta ensemblo kaj teatro de 
modo laŭ la temoj de msa popola festo de Ivan Kupala. 

Necesas ankaŭ mencii, ke la esperantistoj havas signifan aŭtoritaton en Tihvin. 
Pro tio la aranĝo ne restis sen atento en la urbo. A1 la solena inaŭguro venis la ur- 
bestro de Tihvin kaj la direktorino de la urba muziklernejo, kelkaj gazetoj pub- 
likigis dum la semajno informojn pri RET, kelkaj plej eminentaj esperantistoj estis 
invititaj al Tihvina televidstudio por “Ronda tablo”. 

La tihvinaj esperantistoj sub senlaca gvido de Mikaelo Bronŝtejn denove pm- 
vis, ke ili scipovas organizi nur bonegajn aranĝojn. Dankon al ili pro tio! 

Garik Kokolija (Moskvo) 



PEKINO - ĈINA KAJ ESPERANTISTA 

Antaŭ jaro mi havis fortajn dubojn, ĉu mi vetum al Pekino por partopreni en la 
89-a Universala Kongreso de Esperanto (la 24-31-an de julio 2004) aŭ ne. Mi ĉiam 
volonte partoprenas en UK-oj, sed ĉi-foje hezitigis longa vojaĝo, relative granda 
monelspezo, nekutimeco de la lando (mi ne ŝatas ekzotikaĵojn kaj turismaĵojn ĝen- 
erale), prognozita somera varmo en Pekino (mi ne ŝatas varmon). Pro la samaj kia- 
loj mi rezignis vojaĝon al Brazilo en 2002. Tamen ĉi-foje mi decidis veturi pro du 
poraj rezonoj. Unue, mi estas komitatano de UEA, kaj ĉi-jara komitatkunsido dum 
UK devis esti aparte grava, ĉar ni estis elektontaj novajn Prezidanton kaj Estraron 
de UEA (tio okazas unufoje dum tri jaroj). Due - ekzotikeco de la lando, najbara, 
sed tiomgrade alia. Jes, mi ne ŝatas ekzotikaĵojn, sed mi ŝatas postan eblon montri 
fotojn kaj fanfaroni “Mi estis tie”. 

Do, mi akiris la vizon kun la bileto kaj “ekvojaĝis sentime”. Unue mi rakontu 

pri la urbo mem, poste - pri la Kongreso. Pekino 
lasas tre bonan impreson. Tuj oni povas rimarki, 
ke preskaŭ ĉe ĉiu stratangulo staras unu aŭ du po- 
licistoj, kiuj draste diferencas de la niaj. Ĉinaj 
stratpolicistoj estas sveltaj junaj viroj, ili ne kon- 
trolas ies dokumentojn, ne rigardas esplore la pre- 
terpasantojn, ne “vagadas sencele”. Ili simple sta- 
ras surloke, ĉiam pretas helpi, kaj tio donas senton 
de trankvileco kaj sekureco. Generale Pekino 
aspektas sufiĉe moderna urbo, kiu strebas doni al 
siaj gastoj ĉiujn oportunaĵojn. Ekzemple ĉinaj 
manĝoj evidentiĝis neplaĉaj por mi, post la unua 
provo mi komprenis, ke mi ne povos tion manĝi. 

Sed mi facile trovis apud la kongresejo picejon kaj 
“McDonalds”, kiuj ofertis kutimajn por eŭropanoj 
manĝojn. Malfacilis ankaŭ komunikado kun ĉinoj- 
neesperantistoj, ne multe helpis (al tiuj, kiuj ĝin 
konas) eĉ la angla, ĉar malmultaj tie povas diri ion 
ajn en alia lingvo, ol la ĉina. Sed ne eblis ne ri- 
marki, ke pekinanoj tre bone rilatas al fremduloj 
kaj ĉiam klopodas helpi, eĉ se ili ne komprenis kio estas bezonata. 

Io simila estis ankaŭ en la kongresejo. LKK klopodis prepari junajn volontulojn 
por la Kongreso, ili estis multaj, kelkaj dekoj, eble eĉ pli ol cent. Ili komencis lerni 
Esperanton kelkajn monatojn antaŭ UK, ili deĵoris tra la tuta kongresejo. Kaj se iu 
kongresano haltis ie por kelkaj sekundoj, kaj sur la vizaĝo aperis dubo kaj ne- 
certemo, tuj al tiu venus iu junulo aŭ junulino kun speciala ŝildo kaj demandis: “Mi 
estas volontulo, ĉu mi povas helpi vin?”. Sed ofte okazis, ke tiu frazo estis la sola, 
kiun ili povis eldiri en Esperanto. Kaj kiam la kongresano komencis klarigi sian 
bezonon, ili ofte ne povis kompreni, vokis kelkajn aliajn “helpantojn” kaj 3-4-ope 
provis traduki la demandojn. Tamen, se la kongresano havis toleremon aŭ bonŝan- 
cis kontakti pli-malpli E-parolantan helpanton, li ĉiam povis ricevi bezonatan hel- 
pon. 

Generale en ĉi UK registriĝis iom pli ol 2000 personoj, proksimume duono el 
ili estis ĉinoj. La programo ege abundis kaj variis, kiel ĉiam. Pri kelkaj rezultoj de 




la nova Estraro de UEA 

diversaj programeroj (nova Estraro, nova 
kotizo, Belartaj Konkursoj) vi povas legi en 
aliaj partoj de tiu ĉi numero. 

Ĉefa intrigo en la kunsidoj de UEA- 
Komitato estis elektoj de la novaj Prezidanto 
kaj Estraro. Tion antaŭis kelkaj monatoj da 
preparaj aktivadoj, traktadoj, diskutoj. Fin- 
fine la sola kandidato por la prezidanta pos- 
teno evidentiĝis Renato Corsetti, kvankam 
lia agado en tiu posteno dum la antaŭa pe- 
riodo al multaj ne plaĉis. La defmitiva listo 
de kandidatoj por la Estraro dependis ankaŭ de tio, kiuj el la kandidatiĝintoj suk- 
cesos fariĝi komitatanoj rezulte de la elektoj de B- (far individuaj membroj de 
UEA) aŭ C-komitatanoj (far A- kaj B-komitatanoj). Post la elektoj evidentiĝis, ke 
Ivo Osibov forfalis el la kandidata listo pro malsukceso dum la elekto de B- 
komitatanoj, sed Andrej Grigorjevskij, Renato Corsetti, Ulla Luin kaj Amri Wan- 
del restis inter la estraraj kandidatoj, ĉar ili estis elektitaj kiel B- aŭ C-komitatanoj. 
Tiel por la sepmembra Estraro kandidatis ok personoj. Post la komitata voĉdono 
evidentiĝis, ke ĝuste Andrej iĝis superflua kandidato, ĉar por li voĉdonis nur 18 
komitatanoj el 35. 

E1 inter la ceteraj eventoj multe impresis la nacia vespero. Laŭ mi ĝi estis la 
plej interesa nacia koncerto, kiun mi iam ajn spektis dum Universalaj Kongresoj. 
Mirigis akrobatoj, kiuj faris siajn figurojn tenante en la manoj multajn stangetojn 
kun rotaciantaj teleroj supre; peco de spektaklo de pekina pantomima(!) opero; plej 

diversaj dancoj kun buntaj kostumoj kaj belegaj de- 
koracioj; lertaj prestidigitaĵoj; ĉarmaj kantoj. Ne- 
forgesebla estis ankaŭ la ekskurso al Granda ĉina 
muro kaj maŭzoleo de mezepoka ĉina imperiestro, 
kiuj konvinke atestis pri riĉa, longa kaj glora historio 
de la lando. 

Ne eblis ne rimarki ankaŭ la grandan atenton, 
kiun donis al UK la ĉina registaro. A1 la kongresa in- 
aŭguro venis vicestro de la ŝtata parlamento, pri paso 
de la kongreso multe informis amaskomunikiloj (mi 
mem spektis en televido intervjuon kun Humprey 
Tonkin). Kiam niaj busoj veturis al la ekskurso, ilin 
akompanis aŭtoj kun policistoj, ĉie dum la vojo la 
trafiko ĉe la vojkruciĝoj estis haltigata por ke la bu- 
soj veturu senhalte. La urbestra akcepto por la kon- 
gresanoj estis ne formala, kiel fojfoje okazis dum 
pasintaj kongresoj, sed vere altnivela kaj reprezenta. 

Dum la aranĝoj “Centra Oficejo respondas” kaj 
“Nova Estraro de UEA sin prezentas” eblis ekscii in- 
teresajn detalojn pri la planoj kaj estonto de la Aso- 



la Kongreson salutos infanoj, 
lernantaj E-on 

cio. Osmo Buller 
konfirmis, ke dum 
proksima estonto 
CO restos en Roter- 
damo, la domo estos 
renovigita, por kio 
estas destinitaj 
300000 eŭroj el la 
mono de UEA. 

Krome, kaj la 
Estraro kaj CO- 
oficistoj konfirmis, 
ke nuntempe la in- transdono de la flago dum solena fermo 

terrilatoj inter ili estas bonaj, tial la konflikto, kiu kaŭzis demisiojn kaj krizon en 
UEA, estas elĉerpita. 

Vigle pasis la kongresa aŭkcio, lerte gvidita de Humprey Tonkin. Estis tie kel- 
kaj interesaj kaj vere raraj libroj kaj esperantaĵoj, sed plej grandan intereson vokis 
(kiel ofte okazas) la kongresnumero 1 por la sekvajara UK en Vilno, kiu finfine es- 
tis vendita kontraŭ pli ol 200 eŭroj. 

A1 la solena fermo venis la urbestro de Vilno, kiu akceptis el manoj de la ĉinaj 
organizantoj la kongresan flagon. Gis revido en Litovio post unu jaro! 

Garik Kokolija (Moskvo) 


LA 40-aj BALTIAJ ESPERANTO-TAGOJ 

La 10-18-an de julio 2004 en litova banurbo Birŝtonas apud ĉefa litovia rivero 
Nemunas okazis la tradiciaj 40-aj Baltiaj Esperanto-Tagoj, kiujn organizis Litova 
Esperanto-Asocio. Tiuj ĉi tagoj okazas ĉiusomere laŭvice en Latvio, Estonio kaj 
Litovio ekde 1959. Estis kelkaj jaroj, kiam BET ne okazis. Ci-jare en BET-40 par- 
toprenis 257 registritaj esperantistoj el 17 landoj, sed efektive la aranĝon entute 
partoprenis ĉirkaŭ 300 personoj, ĉar multaj litovaj esperantistoj venis nur por am- 
baŭ semajnfinoj kaj oficiale ne aliĝis al BET. Kromc, estis kelkaj dekoj da aliĝin- 
toj, kiuj reale ne venis (interalie el Francio, Ganao, Islando k.a.). A1 la aranĝo sa- 
lutmesaĝojn sendis tiutempa provizora prezidento de Litovio Arturas Paulauskas, 
prezidanto de UEA Renato Corsetti, ĝenerala direktoro de UEA Osmo Buller, nepo 
de Ludoviko Zamenhof Ludoviko Zaleski-Zamenhof. En la solena inaŭguro de 
BET-40 partoprenis kaj parolis vicurbestro de Birŝtonas Juozas Aleksandraviĉius, 
parlamentano esperantisto Stasys Kruzinauskas, en la solena fermo de la aranĝo 
partoprenis kaj parolis urbestro de Birŝtonas Antanas Zenkeviĉius. 

Programo de la aranĝo estis kutima: eblis aŭskulti multajn prelegojn en la som- 
era universitato, enkadre de la aranĝo okazis diplomiga seminario de IEI gvidata de 
Atilio Orellana Rojas kaj Ana Montesinos; okazis ankaŭ vica Balta Esperanto- 
Forumo gvidata de Aleksander Korĵenkov kaj Halina Gorecka - oni povis aŭskulti 
kelkajn prelegojn pri la tradukita literaturo en Esperanto; estis tri grupoj de di- 

versnivelaj Esperanto-kursoj, kiujn gvidis Sabina Trenner, Ewa Bondar, Nina Pie- 
tuchowska; Petras Celiauskas ĉiutage prelegis pri la litova lingvo kaj literaturo, es- 
tis prezentita nova libro de “Sezonoj” “Ceriza ĝardeno”, okazis seminario pri prob- 
lemoj de E-movado en Baltiaj landoj. Tre riĉa estis kultura programo de la aranĝo: 
ĉiuvespere okazis koncertoj de diversaj litovaj ensembloj, latva vespero, nacia kaj 
intemacia vesperoj, estis aranĝita sankta Meso en Esperanto en loka katolika pre- 
ĝejo, estis organizita ankaŭ ekumena diservo; okazis tre interesa tuttaga ekskurso 
per ŝipo al etnografia subĉiela muzeo en Rumsiskes, dum la tuta semajno funkciis 
riĉa libroservo, okazis kvizo pri E-movado, instmado de kantoj, kelkaj ekspozicioj 
(filatela de Marius Dyglys, fotoekspozicioj de Andrzej Sochacki kaj Ilona Ejs- 
mont), renkontiĝo kun legantoj de “Litova stelo”; oni povis spekti kelkajn vide- 
ofilmojn en Esperanto, okazis poezia vespero, ĉiumatene eblis gimnastiki laŭ jogo- 
maniero, ĉiuvespere eblis distri sin en dancsalono, estis prezentitaj litovaj popolaj 
metioj, funkciis fotoservo. 

Ciutage aperis kvarpaĝa grandformata gazeto “Meandro”, kiun redaktis Petras 
Celiauskas kaj Choe Taesok. Pri la aranĝo vaste informis litova respublika kaj loka 

gazetaro, radioj, televidoj, no- 
vaĵagentejoj, retgazetoj. Estis 
filmitaj multaj aranĝoj por kvin 
regionaj litovaj televidoj. A1 la 
gazetaro, radioj, televidoj, no- 
vaĵagentejoj antaŭ BET-40 estis 
dissendita ampleksa informo pri 
la aranĝo, multaj ĝin uzis. Fine 
de la aranĝo Litova Esperanto- 
Asocio donacis al urba publika 
biblioteko ĉirkaŭ 100 librojn en 
la litova lingvo kaj en Espe- 

Dum la registriĝo ĉiu partoprenanto ricevis tre riĉan sakon (la programo de 
BET-40, speciala leterpapero, speciala koverto, speciala notlibreto, libreto pri 
Birŝtonas en Esperanto, broŝuro kun tekstoj de litovaj kantoj, broŝuro kun tekstoj 
por katolika diservo, turisma kolora eldonaĵo “Litovio. Jarmilo en Eŭropa centro”, 
turisma kolora eldonaĵo “Vilnius. Neforgesebla harmonio kaj ĉarmo”, Unua 
Bulteno de la 90-a UK en Vilnius en 2005, aliĝilo al UK en Vilnius, informa foli- 
eto de “La Ondo de Esperanto”, invito al BET-40). Estis farita speciala metala in- 
signo de BET-40. Fine de la aranĝo ĉiu ricevis Adresaron de partoprenantoj de 
BET-40. Estis farita komuna foto de la partoprenantoj de BET-40. 

Pli detale pri BET-40 eblas legi en la retejo de Litova Esperanto-Asocio 
<www.esperanto.lt> (la unua kaj dua informiloj, aliĝilo, litovlingva teksto por ga- 
zetaro, ĉiutaga programo de BET-40, ĉiuj sep numeroj de la gazeto “Meandro”, 
multaj fotoj k.s.). Organizan Komitaton de BET-40 gvidis Povilas Jegorovas. 

(esper-inform) 


Geedzoj ĉeestas nuptofeston. La edzo drinkis 
jam kvar botelojn da vino. La edzino, maltrank- 
viliĝante pri lia sanstato, memorigas al li: 

- Vi jam ne plu povas tiom drinki. Rememoru, 
ke pasintsemajne vi pasis medicinan kontrolon, 
kaj la kardiologo permesis al vi trinki nur du bo- 
telojn da vino. 

- Jes, vere, - respondas la edzo. - Sed mi ja 
poste estis ĉe terapiisto, kaj ankaŭ li pennesis al 
mi trinki du botelojn. 

(per-esperanto-h um uro) 

ranto. 

ESPERANTISTA PRINTEMPO EN URALO 

impresoj de la organizantoj 

Kiel unu el la organizantoj de E-renkontiĝo “Esperantista Printempo en Uralo”, 
mi havas plezuron infonni, ke ĝi sukcese kaj interese pasis la 1-3-an de majo en la 
urbo Jekaterinburg kaj kunvenigis 64 registritajn partoprenantojn (plus kelkajn 
neregistritajn) el 20 urboj. La aranĝo celis kunigi E-junularon kaj malnovan esper- 
antistaron de la regiono, havigi al ĉiuj plian okazon komunikiĝi Esperante, inter- 
ŝanĝi spertojn, kune ripozi kaj amuziĝi en la etoso de sincera amikeco kaj ĝojo. 

Sen pretendo esti detala en la priskribado de okazintaĵoj, mi povas nur diri, ke 
variaj kultur-klerigaj, lingvoplibonigaj kaj amuzaj programeroj bunte kolorigis la 
tritagan enhavon de la aranĝo. Ĉiuj partoprenintoj lemis per lecionoj el serio 
“Gutoj de lingvoscio”, kiujn gvidis talenta instmisto V.Opletajev; interŝanĝis di- 
versajn opiniojn dum diskuto pri idealistoj kaj realistoj en E-movado; ĝuis aŭtoran 
prezentadon de la nova romano de M.Bronŝtejn “Dek tagoj de kapitano Post- 
nikov”, kiu cetere tute kongmis kun la temo de la diskuto; partoprenis Amikan ar- 
tan vesperon; plezure aŭskultis koncertojn de konataj en nia Esperantujo kanzonis- 

toj M.Bronŝtejn kaj A.Radajev; 
ŝercis dum Humura vespero; 
ekskursis tra la urbo kaj 
ekstemrben al monahejo “Ganina 
Jama”; festis la 25-jaran jubileon de 
Sverdlovska Esp-ista klubo; kantis 
kaj dancis en amika rondo; k.t.p. 

Kiel pasintjare, dum la regiona 
renkontiĝo en Toboljsk, ankaŭ ĉi- 
foje la partoprenintoj taksis ĉiun 
programeron de la renkontiĝo en 
speciale proponita Reflekta tabelo. Do, ĉiuj programeroj estis taksitaj inter 4 kaj 5 
poentoj kaj la “Koncerto de M.Bronŝtejn” kaj “Generala etoso” de la renkontiĝo 
gajnis poentojn eĉ pli ol kvin. “Partopreno de M.Bronŝtejn, G.Kokolija, A.Radajev, 
V.Opletajev, A.Kalaŝnikov, D.Gadirova, K.Arbekova, T.Vŝivceva, G.Gazizov, 
V.Rozenberg, B.Ĉupin, M.Mamkin, F.Kasimov, aktiveco de ĉiuj kunvenintoj kreis 
tian medion - kvazaŭ mi vizitis ne uralan renkontiĝon por 3 tagoj, sed tutrusian por 
10!” - skribis Rimma Roganova el la urbo Ĉusovoj. 

Multaj postaj komentoj kaj opinioj pri la renkontiĝo atestas pri la neceso de tiuj 
eventoj, kiuj stimulas kaj entuziasmigas kaj nin organizantojn, kaj la partoprenin- 
tojn. Legu ilin, vidu la fotojn ĉe <http://www.komencanto.narod.ra>. 

Viktor Kudrjavcev, estrarano de REUpri regiona agado 

La tagoj de la renkontiĝo estis por mi, unu el la organizantoj, tre streĉaj, sed 
mirindaj tagoj, intense travivitaj. Mi povas nun konstati, ke fari ion komunan kun 
aliaj samideanoj estas sperto tre interesa kaj instraa. Tial mi estas tre danka al ĉiuj, 
kun kiuj mi kunlaboris en la organizado de tiu ĉi renkontiĝo. Unue, mi estas 
dankema al miaj samurbanoj V.Terjohin, V.Kudrjavcev, O.Gavrilova, T.Kulakova, 

N.Talankina, V.Kulakov, kiuj 
akorde aranĝis ĉion surloke. Mi 
estas dankema al la spertaj re- 
gionaj esperantistoj: D.Gadirova, 
A.Kalaŝnikov, V.Opletajev, 
T.Vŝivceva, kun kiuj min denove 
proksimigis la renkontiĝaj tagoj 
kaj kiuj aktive partoprenis kaj 
gvidis programerojn de la 
renkontiĝo. Kaj certe mi estas 
danka al gastoj el foraj urboj - 
personoj neordinaraj, vere intere- 
saj, spritaj, muzikemaj: 
M.Bronŝtejn, G.Kokolija, A.Radajev, kiuj iĝis inspiriga forto de la aranĝo kaj 
multe kontribuis al tio, ke la renkontiĝo pasis kun granda entuziasmo. 

La organizantoj, konsiderante tion, ke oni kutime venas en renkontiĝon por 
amikiĝi, lemi, amuziĝi, de la komenco penis foriri de enuaj programeroj, pezaj 
movadaj debatoj kaj laborkunsidoj kaj krei festan etoson de amika interkomuni- 
kado. Sajnas, ke neniu enuis. Rimarkinda aspekto de tiu ĉi renkontiĝo estis parto- 
preno de sufiĉe granda nombro de gejunuloj, afero tre ĝojiga por niaj koroj. E- 
junularo kaj malnova esperantistaro bone integriĝis, kaj novlemintoj, multaj el kiuj 
timeme sin kaŝis dekomence, iom post iom eniris en la medion kaj sentis sin pli 
kuraĝe. Estis agrable vidi, kiel dum Humura vespero elpaŝis per skeĉoj kaj teatraĵe- 
toj spontane kreiĝintaj gmpetoj de esperantistoj el diversaj urboj, kaj la spertuloj 
helpis kaj kuraĝigis al elpaŝo gejunulojn. Ni esperas, ke la renkontiĝo puŝos novu- 
lojn al progreso kaj kredas, ke impresoj, ricevitaj dum la renkontiĝo, fmnigos ĉe ili 
senton, ke Esperantujo estas pli vasta ol nur lingvokurso, kaj instigos ilin engaĝiĝi 
en aktivan E-movadon. 

Raja Kudrjavceva (Jekaterinburg) 

Galina Sarapulova, Tjumenj: A1 mi plaĉis multo: organizo de renkonto, ekskursoj, 
amika etoso, gaja kaj ĝoja; ankaŭ mi ekkonis multajn famajn homojn; certe 
montoj kaj arbaro, suna kaj varma vetero, multe da kantoj kaj ŝercoj. 
Bronislav Ĉupin, Iĵevsk: Cio estis organizita tre bone! Bonege! Vi estas gebravuloj! 
Katerina Arbekova, Novosibirsk: Mi estis ravita de la etoso. A1 mi plaĉis ĉio. Brilaj 
homoj partoprenis tiun ĉi renkontiĝon, kaj mi estas ĝoja, ke mi partoprenis 
ĝin! Daŭrigu labori por E-to kaj estu feliĉaj! 

Tatjana Vŝivceva, Miass: Mi planis renkonti la malnovajn amikojn kaj konatojn kaj 
ĝui E-etoson. Sajnas, ĉio realiĝis. 

Dilara Gadirova, Tobolsk: Ne vizitinte E-aranĝojn dum deko da jaroj, mi denove 
malkovris Esperantujon. Gi estas vizitinda kaj admirinda. 

Mansur Mamkin, Tjumenj: Tiel bone mi jam delonge min ne sentis... Dankon pro 
bonega organizado kaj preparado. 



14 





INTERNACIA ESPERANTO-RENKONTIĜO EN ARMENIO 


La 18-24-an de junio 2004 en Armenio okazis Intemacia Esperanto- 
Renkontiĝo, dediĉita al la 100-jara jubileo de la eminenta reprezentanto de Arme- 
nia E-movado, Akademiano de la Akademio de Sciencoj de Armenio, Akademiano 
de la Akademio de Esperanto Gurgen Sevak. La Renkontiĝon partoprenis geesper- 
antistoj el Irano (11 partoprenantoj), Kartvelio (3), Pollando (1) kaj Armenio (pli ol 
50). Enkadre de la Renkontiĝo okazis la konferenco “Gurgen Sevak kaj E-movado 
en Armenio”, prelegoj, diskutoj, paroliga kurso, koncertoj, instmado de kantoj, Es- 
perantaj ludoj, amuzvesperoj. 

La Renkontiĝo estis projektita tiel, ke la seriozaj kaj amuzaj aranĝoj estu kom- 
binitaj. La partoprenantoj povis ekskursi, viziti vidindajn lokojn kaj serioze labori, 
ĝuante belecon de la annena naturo. Ciutage, post matenmanĝo en la hotelo, la par- 
toprenantoj per du busetoj veturis ekstemrben (Oŝakan, lago Sevan, Gami, 
Geghard, Arzni, Eĉmiatsin, Bĵni), kie ili havis ekskursojn gviditajn de armenaj es- 
perantistoj, kaj poste, en la sino de la naturo, estis efektivigitaj la aliaj punktoj de la 
programo por tiu tago. 

Dum la Renkontiĝo estis prezentitaj prelegoj: Vivo kaj agado de Akademiano 
Gurgen Sevak (Jerĝanik Gevorgjan); Armenia Esperanto-movado (Lida Elbakjan); 
La agado de AEA (Karine Arakeljan); Esperanto-movado en Kartvelio (Nana Ĥi- 
zambareli); Esperanto-movado en Irano (Reza Torabi); Esperanto-movado en Pol- 
lando (Maciej Wnuk). Okazis diskutoj: Plivigligo de la kunlaboro inter la Espe- 
ranto-Asocioj en la regiono; Interŝanĝo de esperantistaj grupoj; Kunlaboro sur la 
kampo de instmado, turismo, komerco. Araksja (Inna) Elbakjan gvidis E-kursojn 
por komencantoj, organizis lingvajn ludojn kaj instmis Esperantajn kantojn. 

Ce bordo de la lago Sevan okazis neforgesebla intemacia koncerto, kaj longe 
sonis en la kristale pura aero de la perlo de Armena montolando armenaj, kartvelaj, 
persaj, polaj, msaj kaj alipopolaj kantoj en naciaj lingvoj kaj en Esperanto. 

Estis organizita ekskursa veturado tra la urbo Erevan kun vizito al la Instituto 
de Antikvaj 

Manuskriptoj 
Matenadaran, 
taga kaj vespera 
promenado en 
la ĉefurbo, 

vizito al la 
suvenira bazaro. 

La 

partoprenantoj 
ankaŭ ĝuis 
Esperanto- 
programon en la 
Infanĝardeno, 
kies direktorino 
(Knarik 

Davtjan) kaj edukistino estas esperantistinoj - membroj de AEA. 

La lastan vesperon la partoprenantoj de la Renkontiĝo estis akceptitaj en la 
Centra E-klubo en la Domo de Amikeco. Dum la vespero la Irana pentristo- 
esperantisto s-ro Morteza Habibpur prezentis pere de lumbildoj unikajn speci- 
menojn de sia arto. Armenaj esperantistoj prezentis teatraĵeton - la faman fabelon 
verkitan de Hovhannes Tumanjan “La morto de Kikos”, donacinte al la spektantoj 
kelkajn minutojn da rido kaj gaja humoro. 

Venis la plej kortuŝaj momentoj de la Renkontiĝo - la solena fermo kaj inter- 
ŝanĝo de suveniroj. Kaj kiel la lasta akordo de tiu bela simfonio de amikeco kaj in- 
terkompreno, ĉiuj ĉeestantoj estis invititaj flanke de la iranaj gesamideanoj al la 
liberaera kafejo, kie ili gustumis famajn iranajn dolĉaĵojn kaj frandaĵojn. 

Kvankan la sekvanta adiaŭa mateno emociigis kaj malgajigis ĉiujn, tamen en la 
koroj restis certeco pri tio, ke komenciĝas nova erao en la historio de la regiona 
Esperanto-movado, kaj ke la semoj plantitaj dum IER en Armenio nepre alportos 
bonajn fruktojn! 

La laboro de la 
Intemacia Renkontiĝo 
jam estis prezentita en 
la speciala televida 
programo (la 1-an de 
julio), aperis ankaŭ 
artikolo en la 
armenlingva revuo 
“La naŭa mirindaĵo”. 

Armenia E-Asocio 
dankas ĉiujn 

organizantojn kaj 
partoprenantojn de la 
Renkontiĝo pro la 
perfekta, senlaca 
laboro. 

Specialan dankon ni volas esprimi: al la gmpoj el Irano, Kartvelio kaj Pollando 
kaj iliajn gvidantojn s-ron Reza Torabi, s-inon Nana Hizambareli kaj s-ron Maciej 
Wnuk pro la aktiva partopreno kaj valora kontribuo al la grava afero de evoluigo 
de la regiona E-movado; al s-ro David Amirjan, la nepo de Gurgen Sevak, pro la 
materiala kaj spirita subteno dum la organizado de la Renkontiĝo; al la membroj de 
la turisma sekcio sub gvidado de s-ro Levon Hakobjan pro la brila organizado de 
ekstemrbaj sesioj de la Renkontiĝo. 

Ce la adresoj <www.ieral.sabzandishan.org>, <www.iera2.sabzandishan.org> 
kaj <www.iera3.sabzandishan.org> oni povas vidi fotojn pri la renkontiĝo:. 

Lida Elbakjan, Prezidantino de Armenia E-Asocio 
Karine Arakeljan, Vicprezidantino de Armenia E-Asocio 

LAPLEJ BONA... 


... E-aranĝo en mia vivo estis (kaj por 
ĉiam restos) mia unua OkSEJT. Similan 
aserton povas fari preskaŭ ĉiu ekssovetia es- 
perantisto, kies E-staĝo superas 10 jarojn. 

Por kompreni tion, unue necesas kom- 
preni, kion ĝenerale signifis OkSEJT (verŝa- 
jne same estis pri OrSEJT, sed mi neniam 
ĝin partoprenis) en la vivo de multaj sovetiaj 
esperantistoj. Post longa jaro da rutina vivo 
kun teda kaj ofte ne ŝatata laboro, kun gaze- 
toj kaj televido, en kiuj eteme dominis per- 
fektaj agoj de Sovetia Stato kaj Komunista 
Partio, kun produktoj, vestaĵoj kaj libroj, 
kiujn oni devis unue bonŝance trovi kaj nur 
poste aĉeti (se ankoraŭ ne finiĝis la mono 
ricevita la 5-an aŭ la 20-an de ĉiu monato), Armenio invitas karajn gastojn 
kun malfacila komunikado inter la geamikoj (Interreto kaj poŝtelefonoj ne ekzistis, 
intemrba telefonado estis problema, multaj eĉ ne havis telefonojn hejme, leteroj 
vojaĝis dum semajnoj), post ĉio ĉi la homo venas al la sopirata OkSEJT. Kaj por 
dek tagoj (se inkludi paroligan periodon - por dekkelkaj) li unue forgesas pri ĉio 
listigita en la antaŭa frazo, due - mergiĝas en tute alian atmosferon. Ĉi tie la homo 
povis ne ŝajnigi intereson al io tute malplaĉa, sed okupiĝi pri tio, kion li vere ŝatis. 
Ĉi tie neniu diradis al li “vi estas netaŭga, vi nenion scipovas”, sed “provu fari tion, 
vi sukcesos”. Ĉi tie se iu eraris, neniu mokis lin, sed male - ĉiuj strebis helpi. Ok- 
SEJT estis kvazaŭ dek tagoj da freŝa aero. Ofte ĝi donis fortojn por la longa jaro 
ĝis sekva tendaro. 

Kaj tio plej forte impresis ĝuste dum la unua fojo, en la unua tendaro. Impresis 
ĉio: hazardaj renkontiĝoj kun samideanoj en aviadilo, trajno aŭ buso jam survoje al 
la tendaro; la inaŭguro kun multaj salutoj, donacoj kaj bonkoraj vortoj; nura Esper- 
anta parolado tage kaj nokte kaj kaŭzita de tio rapida perfektiĝo en la lingvo; 
matenaj kunvenoj kun verda policisto, amuzaj krokodilaĵoj kaj prifajfo de la kro- 
kodiloj; la plej diversaj prelegoj 
kaj diskutoj; matenmanĝoj, tag- 
manĝoj kaj vespennanĝoj en 
amika medio; gajaj sportaĵoj sen 
ajna ĝeno; konkursoj, unuavice - 
KGS; vesperaj koncertoj, por kiuj 
oni devis anticipe okupi bonajn 
lokojn en la halo; vesperaj kaj 
noktaj enĉambraj babiladoj, kun 
la “libroj” kaj sen tiuj; la noktaj 
lignofajroj, grandaj kaj mult- 

nombraj, kun la komunaj kantoj, ĉe la tombo de Gurgen Sevak 

Boris Kolker, Irina Gonĉarova kaj Susanna Maĉkalova 


kiuj tre rave sonis sub stelplena 
ĉielo apud ardanta flamo; la 
adiaŭo kun nepra amika rondo, 

“Ni renkontiĝos”, kisoj kaj lar- 
moj. 

Por mi la unua tendaro estis 
OkSEJT-26, kiu okazis en 1984 
en Agveran (montara loko en 
Annenio apud Erevan). Guste 
por omaĝi la 20-jaran datre- 
venon de tiu evento mi skribas 
ĉion ĉi. La tendaro estis unika, 
ne nur pro tio, ke ĝi estis mia 
unua tendaro. Tio estis la sola 
SEJT, kiu okazis en Transkaŭ- 
kazio. Do, la plej popularan kaj 
bonetosan sovetian E-aranĝon akceptis la plej gastamaj mastroj. La rezulto estis 
mirakla kaj neforgesebla, tion povas konfmni verŝajne ĉiuj partoprenintoj. 

Ne eblas supertaksi la klopodojn de armenaj geesperantistoj, kiuj faris ĉion 
eblan kaj neeblan por sukceso de la tendaro. Mi memoras vin ĉiujn, karaj 
geamikoj: Avetis, 

Susanna, Aruŝan, 

Inna, Lida, Guĉo, 

Armine, Tom, 

Karina... Mi volas 
ankoraŭfoje, post 
dudek jaroj, diri al vi 
“Dankon!”. 

Kaj ne nur al vi. 

Estis ankaŭ multaj 
aliaj geesperantistoj 
el diversaj sovetiaj 
respublikoj, kiuj fa- 
ris nian esper- 
antistan vivon multkolora, interesa kaj neforgesebla: Nana, Avto, Aljbert, Dato, 
Dace, Saik, Levan, Firdaus, Sigis... Dankon! Mi memoras kaj amas vin ĉiujn! 

Eble niaj nunaj rusiaj amasaj aranĝoj ĝuste pro tio ne kompareblas kun la iamaj 
sovetiaj OkSEJT-oj, ke en ili ne plu partoprenas (krom maloftaj esceptoj) armenoj, 
latvoj, kartveloj, ukrainoj, uzbekoj, litovoj, belorusoj, kazaĥoj, azerbajĝananoj, es- 
tonoj, taĝikoj... 

Mi konscias, ke tiu tempo, tiu E-amikaro kaj tiuj tendaroj neniam ripetiĝos, sed 
la fakto, ke ili estis en mia vivo, faras ĝin iom pli bela kaj iom malpli vana (mi ra- 
jtas paroli nur pri mi, sed mi certas ke multaj sentas la samon). 

Garik Kokolija (Moskvo) 


eĉ dum la subĉielaj koncertoj ne sufiĉis sidlokoj, kelkaj devis stari 

VLADIMIR SAMODAJ IĜIS HONORA MEMBRO DE UEA! 


La Komitato de UEA en sia kunsido dum UK en Pekino honoris kelkajn esper- 
antistojn per la titolo de Honora Membro aŭ membro de la Honora Patrona Komi- 
tato. Kiel membro de la Honora Patrona Komitato estis elektita la eksprezidanto de 
UEA, Kep Enderby, iama ministro pri justico en Aŭstralio. Honoraj Membroj iĝis 
la elstara ĉina esperantisto Li Shijun (Laŭlum), la rusia aktivulo, eksa prezidanto 
de Sovetrespublikara Esperantista Unio Vladimir Samodaj, la iama Konstanta 
Kongresa Sekretario de UEA Gian Carlo Fighiera (Italio), la unua prezidanto de 
KAEM (Komisiono pri Azia Esperanto-movado de UEA) Takeuti Josikazu (Ja- 
panio), la eksprezidanto de UEA Lee Chong Yeong (Koreio), la pedagogo Maria 
Saturova-Seppova (Slovakio) kaj la blindula aktivulo Jiri Vychodil (Ĉeĥio). 

(Libera folio) 

NOVA ESTRARO DE UEA 

En Pekino estis elektita ankaŭ nova Estraro de UEA por la periodo 2004-2007: 
Renato Corsetti (Italio) - prezidanto; planado, eksteraj rilatoj, informado; Claude 
Nourmont (Luksemburgio/Francio) - vicprezidanto; kulturo, kongresoj; Ulla Luin 
(Svedio) - ĝenerala sekretario; Ans Bakker-ten Hagen (Nederlando) - financoj, 
administrado, rilatoj kun TEJO; Yu Tao (Ĉinio) - azia agado, amikoj de Espe- 
ranto; Maritza Gutierrez Gonzales (Kubo) - landa agado; Amri Wandel (Is- 
raelo) - faka kaj scienca agado. La unuan fojon en la historio de UEA plimulto de 
la estraranoj estas virinoj. 

SLAVIKIVANOV IĜIS UEA-KOMITATANO 

Entute 1491 individuaj membroj de UEA uzis ĝustatempe sian rajton voĉdoni 
en la plej grandskala regula referendumo de la Esperanto-komunumo por elekti ses 
Komitatanojn B de UEA por la periodo 2004-2007. E1 5140 dissenditaj balotiloj 
revenis 29,0%. Sekve la balot-aktiveco restis iom sub tiu en 2001, kiam ĝi estis 
31,4%. La voĉoj estis nombritaj en la Centra Oficejo la 1-an de julio. Plej multe da 
voĉoj rikoltis Istvan Ertl (Belgio), eksredaktoro de la revuo “Esperanto”. Kun 882 
voĉoj li ankaŭ estis la sola kandidato, kiun apogis plimulto de la balotintoj. Aliaj 
sukcesaj kandidatoj estis Amri Wandel (Israelo) kun 720 voĉoj, Marija Beloŝeviĉ 
(Kroatio) kun 605, Lee Chong-Yeong (Korea Resp.) kun 602, Jukka Pietilainen 
(Finnlando) kun 565 kaj Slavik Ivanov (Rusio) kun 546 voĉoj. Wandel, Beloŝeviĉ 
kaj Lee membris ankaŭ en la antaŭa konsisto de la Komitato, dum Ertl, Pietilainen 
kaj Ivanov eniros la superan organon de UEA kiel novaj membroj. La 26-jara 
Ivanov estas de longe la plej juna kandidato, kiu sukcese trairis la balot-elprovon 
de la membraro de UEA. La averaĝa aĝo de la elektitoj estas 44 jaroj. La ceteraj 
kandidatoj ricevis voĉojn jene: Yves Bellefeuille 535, Chuck Smith 534, Wu Guo- 

jiang 525, Hokan Lundberg 480, Jose Antonio Vergara 450, Philippe Chavignon 
422, Choi Yunhuy (Hortensio) 419, Ivo Osibov 359, Diccon Masterman 347 kaj 
Francisko Simonnet 233. Estis entute 1485 validaj kaj 6 malvalidaj balotiloj. 

(Gazetaraj komunikoj de UEA, ĴVe 183) 

NOVAJ REU ALIĜOJ POR 2004 

ALIĜINTAJ KOLEKTIVOJ 

Ivanova Medicina Esperanta Asocio (IMEA) (+3 aligitaj membroj): Ĉestnov 
Aleksej, Koĉetkova Marija, Saharov Aleksandr 

Moskva EK MASI (+2 aligitaj membroj): Gurskaja Oljga, Ŝvedov Kirill 

INDIVIDUAJ MEMBROJ 

Derjugin Aleksandr (Saratov), Kopajev Jurij (Orjola reg.), Maleĵ Ljubovj 
(lvanovo), Melnikov Aleksandr (Rostov-na-Donu), Sokolova Evelina (Krasno- 
jarsk), Vronskij Dmitrij (Volgograd) 

1 AMILI A MEMBRO 

Karapetjan Rustam (Krasnojarsk) 


50 rubloj (por eksterrusianoj - 5 eŭ- 

roj) - individua kotizo (la membrokarto, Jarlibro de REU, REU-bulteno 
kaj aliaj informoj de REU, voĉdonrajto en REU-Konferenco, rabatoj ĉe 
uzo de REU-servoj kaj en E-aranĝoj); 

1250 rub. (por eksterrusianoj - 125 eŭroj) - dumviva kotizo (ĉio la sama dum la 
tuta vivo); 

25 rub. — familia kotizo (la membrokarto, voĉdonrajto en REU-Konferenco, raba- 
toj ĉe uzo de REU-servoj kaj en E-aranĝoj); 

100 rub. + 25 rub. por ĉiu aligita membro (ne malpli ol 5; krom individuaj mem- 
broj de REU) - kolektiva kotizo (po 1 ekzemplero de REGo kaj Jarlibro de 
REU por ĉiu komenciĝinta deko de la aligitaj membroj, aliaj informoj de 
REU por la kolektivo; la membrokartoj, voĉdonrajtoj en REU-Konferenco, 
rabatoj ĉe uzo de REU-servoj kaj en E-aranĝoj por la aligitaj membroj). 

La rabatita abono de REGo por ajna individua membro de REU (inkluzive la 
dumvivajn kaj familiajn, sed ne por la aligitaj) e« 2004 kostos 100 rublojn (por la 
eksterrusianoj — 12 eiirojn). La dumvivaj membroj, kiuj pagis sian kotizon en 2001- 
2003 (kaj tial ilia kotizo enhavis la koston de REGo), plu ricevados REGon sen 
aldona pago. Aliaj dumvivaj membroj (kies kotizo ne inkhidis la koston de REGo) 
por ricevi la gazeton devos pagi ĉiujare ia rabatitan abonkoston. 

La rublaj kotizoj sendendas al: l Iepmwiony Muxawiy KoHcmaumuHoeimy, 
a/n 21, Odunnoeo-6, 143006 MocKoecKan o6ji.; la eŭraj kotizoj pagendas al la 
konto reua-p ĉe UEA. 


REU-KOTIZOJ POR LA 
JARO 2004 


Dum sia kunsido en Pekino la Komitato de 
UEA aprobis plialtigon de la baza membro- 
kotizo por 2005 de 54 al 55 eŭroj. Tio signi- 
fas ke la koncema kotizo por msianoj (MA - 
membro-abonanto kun “Esperanto”) altiĝos 
de 27 al 27.5 eŭroj. 

Jen, la afero, pri kiu ni parolis dum pli ol duonjaro - IJK-60 - okazis! Piena sta 
tistiko de la aranĝo estas jena - partoprenis 355 per- 
sonoj el 27 landoj: Rusio - 234, Svedio, Germanio -po 
13, Francio -12, Ukrainio -11, Danio, Hispanio, Pol- 
lando - po 8, Italio - 6, Kroatio - 5, Nederlando, 
Norvegio - po 4, Kazahio, Aŭstrio, Hungario - po 3, 
Bosnio kaj Hercegovino, Portugalio, Usono, Britio, 
Irano, Belorusio, Moldavio, Taĝikio - po 2, Slovakio, 
Kanado, Ĉinio, Finnlando - po 1. La aranĝo estis vere 
bunta kaj multflanka, kutime samtempe pasis po 3 aŭ 
pli da programeroj, estis tutkongresaj koncertoj kaj 
festoj, kaj ĉiu povis trovi por si ion interesan. Ne eblas 

I ĉion vere priskribi per vortoj, kaj ni volas prezenti al vi 
| emociajn impresojn de partoprenanto. 



VI DEMANDIS, KAJ MI RAKONTAS 


la geprincoj de IJK 


Do, la 60-a Intemacia Junulara Kongreso sukcesis. 
Kaj mi povas ekkrii inter pli ol 350 partoprenantoj - 
“Hura! Estis bonege! TRE BONEGE!”. Oĥ, mi ne 
forgesos specialan etoson de IJK: kvazaŭ en aero estis 
disigita boneco, amikeco kaj amo. 

Verŝajne vi ne tre miros, se mi diros 
ke mi eksciis rnulton novan pri moroj kaj 
kulturoj de fremdaj landoj, ke mi havas 
nun ankoraŭ pli da novaj amikoj; jes, vi 
povas ne miri - tio estas “kutima” 
miraklo de Esperanto: proksimigi ho- 
mojn kaj fari ilin feliĉaj. 

Sed min certe impresis ankaŭ miaj 
malnovaj geamikoj - ĉeboksaranoj. Ja 
certe multegis vicoj de miaj eltrovoj. 

Dankegon miaj karaj: vi estas bonegaj! 

Mi volus rakonti pri diversaj aranĝoj, 
sed ili estis tiom multaj, ke ne eblis pli 
multaj, jes, tiel ke mi ne volis dormi, nur 
komunikiĝi kun novaj amikoj. Mi timis 

la italoj aldonis spicon al la etoso de IJK 












preterlasi ion interesan. 

Miajn sentojn estas malfacile priskribi. Simple - estas tre bone, ke ekzistas Es- 
peranto-movado, kaj ĝi ne estas simpla parto de mia vivo: Esperanto estas parto de 
mia mondpercepto. 

Tanja Tolstova (Ĉeboksari) 


La 5-10-an de julio apud Kovrov pasis OkSEJT-44, kiu ĉi-jare estis speciale 
dediĉita al instruado kaj preparado de IJK. Entute regsitriĝis 57 personoj, inter 
kiuj estis 2 kroatoj kaj po 1 persono el Belorusio, Germanio, Italio kaj Kazahio. 
El Rusio estis reprezentantoj de Ĉeboksari, Jelec, Kostroma, Kovrov, Krasno- 
jarsk, Moskvo, Niĵnij Novgorod, Rostov-na-Donu, Samara, Sankt-Peterburg, 
Soĉi, Tomsk, Volgograd k.a. 

OkSEJT - INSTRUADO SEN TEDADO 

Se vi venus al OkSEJT ĉi-jare kaj hazarde trafus antaŭtagmezan tempon, vi tuj 
rimarkus kvietan silenton 
kaj mankon de homoj 
surstrate: ĉiuj estis en E- 
lecionoj, kiuj pasis sam- 
tempe en 4 lokoj kaj en 3 
lingvoniveloj. Kiel evi- 
dentiĝis, la plej amasa 
grupo estis progresantoj, 
kiuj konsistigis 2 grupojn 
- de Oleg Izjumenko kaj 
de Lena Melnikova; iom 
malpli granda estis grupo 
de daŭrigantoj kiujn “Perdita Generacio koncerto dum IJK 

gvidis Britta Loose kaj Aleksej Besĉastnov, kaj la plej malgranda estis grupo de 
komencantoj, gvidata de Kostik Gornij. 

Tuj post la tagmanĝo ĉiutage komenciĝis programeroj, dediĉitaj al preparado de 
IJK: unu grupo preparis rusan dancon por la malfermo kaj la dua - lemis rusajn lu- 
dojn kaj facilajn dancojn por rasa foiro. Kaj jen post tiu “rusa” paŭzo denove ko- 
menciĝis E-instraado. Entute la kursoj pasis 3-foje tage po 2 horoj. Vespera pro- 
gramo ankaŭ parte estis instrua kaj movadeca - ĉiutage okazis tiel nomataj 
“Movadaj paroloj”, kie oni en libera formo konversaciis pri ideoj de E-movado, pri 
E-organizoj, aranĝoj, pri evoluo de la movado, pri lingvoj ĝenerale. Kaj nokte 
krom ludi oni ankaŭ lernis E-kantojn kaj spektis instruan animacifilmon “Mazi en 
Gondolando”. Necesas diri ke oni strebis multe paroli en E-to, kaj kelkaj novuloj 
eĉ diris ke por ili estas iusence “lingva ŝoko”. 

La lasta tago de OkSEJT pasis nekutime trankvile, sen tradiciaj adiaŭoj, ĉar ĉiu 
havis senton ke nenio finiĝas, sed male - komenciĝas ankoraŭ unu granda kaj in- 
teresa aranĝo. Kaj sekvamatene ĉiuj OkSEJT-anoj jam registriĝis en IJK... 

Konstantin Vihrov (Ĉeboksari) 

Ĉi IJK ankaŭ estis riĉa je antaŭ- kajpostkongresoj, kaj jen estas informojpri tio. 


NI SEMIS MAK-on, KIO ELKRESKIS? 

impresoj de la organizantoj 

- Hej, ĉu ni faru MAK-on? 

Kiam mi alvokis homojn okazigi tiun aranĝon, mi vere eĉ ne povis imagi, kio 
estos. Kian renkontiĝon ni vere volas: ĉu amuzan, ĉu turisman, ĉu movadan? Mi 
certis nur, ke mi volas Antaŭkongreson en Moskvo. 

Aperis la homoj, kiuj same kiel mi deziris labori kaj fari la renkontiĝon antaŭ 
IJK. Kaj tuj reveninte el Germanio post IS ni komencis... unue pridiskuti kion ni 
faros, kaj kiu okupiĝu pri kio. 

Tiam, en januaro, mi eĉ ne konsciis ĝis la fino, kiaj brilaj homoj vivas ĉirkaŭ 
mi, kaj ke ni vere ĝisvivos la komencon de MAK, laborante kune dum duonjaro 
por unu projekto. Tio iĝis, reale, la afero, farita de junaj membroj de moskva klubo 
kun morala subteno de 
nia instruistino, 

amikino, la sperta Irina 
Gonĉarova. 

Unuafoje en mia 
vivo mi iĝis kunordi- 
ganto de projekto. 

Grava posteno, ĉu ne? 

Sed vere mi nenion 
sciis, kion mi devas 
fari: kiel motivigi la 
homojn, kiel interesigi 
ilin. 

Dank’ al MAK nun 
ni havas propran paĝon 
<www.moskvo.ru>, 
faritan de Onjo (Oljga 
Cerniŝova). Post la ferioj ĝi ne mortos, sed iĝos la scenejo por montri MAK-on, 
fotitan de partoprenintoj. Tien ni planas enmeti amuzajn rakontetojn de niaj gastoj, 
intervjuojn kaj multon alian pri Moskvo. E1 tiu ĉi paĝo kreskas nun propra paĝo de 
EK MASI kaj aliaj retprojektoj. Kaj ni ĉiam bonvenigas kunlaborantojn. Dank’ al 
MAK programrespondeculoj Ora (Viktorija Morozova) kaj Benita (Alla Kudrjaŝ- 
ova) nun povas labori kiel grup- kaj ekskursgvidantoj tra taga kaj nokta Moskvo, 
inkluzive ĉiujn muzeojn kaj noktajn klubojn. Dank’ al MAK ni starigis multajn 
kontaktojn, kaj Svetlana Gonĉarova, kiu okupiĝis pri kontaktoj enkadre de la or- 
ganiza teamo, neniam antaŭe, ŝajnas al mi, kreis tiom multe da demandaroj. Mi 
mem nun ne timas okupiĝi eĉ pri financoj kaj pretas denove kunordigi la projek- 
tojn, kiujn ni jam pridiskutas. Ĉu vi havas ideojn? Tiam skribu al ni: 
<mak2004@mail .ru>. 

Verŝajne mi devas dividi sperton. Indas diri nur unu aĵon, ĉio cetera dependas 

de ĝi. La plej grava afero, laŭ mi, dum organizado de aranĝo estas la teamo. La 
teamano devas ĝuste scii, pri kio li/ŝi okupiĝas, kie estas la komenco kaj kie estas 
la fino de lia/ŝia laborkampo, kaj okupiĝi nur pri tio. Se la laborkampoj miksiĝas, 
nenio utila rezultas en la afero. Kaj la tasko de kunordiganto: “esti ĉie” kaj helpi al 
ĉiuj, se io malklaras aŭ dependas de li/ŝi. En nia kazo mia entrudiĝo tute ne be- 
zonatis. Dankon al homoj, kiuj ne estis en OT, sed multege helpis - renkonti, 
grupgvidi, akompani, eĉ en saŭno kaj en nokta klubo. Dankon al Fluganta kaj An- 
drej, dankon al Libera kaj Junas, dankon al Svetlana Smetanina kaj Kirill, dankon 
al Rusia scienc-esplora instituto de kultura kaj natura heredaĵo. Pardonu, se mi iun 
forgesis nomi. 

Nun mi konscias, ke nur praktikaj aferoj spertigas! 

Valentina Sidorova (Grimpi) 

Kiam mi skribis ankoraŭ en la retpaĝo en sinprezento, ke dum MAK mi malk- 
ovros kelkajn misterojn pri mia amata urbo kaj planas ekscii multon novan kun niaj 
partoprenantoj, mi tute ne 
ŝercis. Antaŭ tiu aranĝo 
mi sufiĉe malbone konis 
mian urbon, kaj ekzistis 
kazoj, kiam mi tute ne 
kapablis moviĝi sen 
urbomapo. Tiom da stratoj 
en Moskvo... estas tute 
facile perdiĝi. Post la 
periodo de ĉeestado de 
eksterlandanoj ĉi tie, tio 
preskaŭ malaperis. 

Dum MAK al ĉiuj 
estis disdonitaj specialaj 
programlistoj, kie ili povis 
elekti la programerojn, kiujn la OT proponis al ili. Kiam ni rericevis tiujn listojn 
reen kaj komencis analizi ilin, mi estis ege surprizita, ĉar ekz. por la ekskurso al 
muzeo de Lomakov (raraj aŭtoj) neniu, imagu, NENIU VOLIS ALIGI. Cu 
plimulto da viroj ne ŝategas aŭtojn? Estis surprizo ne nur por mi, sed por ĉiuj tea- 
manoj. Mi volas doni etan statistikon: 70% da homoj deziras viziti tiun muzeon, 
kiam ili ekscias pri ĝia ekzisto en Moskvo. Por komparo - la Ruĝan placon kaj 
Kremlon ŝatus viziti 72%, la Grandan teatron - 27%, la Galerion de Tretjakov - 
37% el eksterlandaj gastoj. Kiel oni diras en Rusio - fremda kapo estas mallumo. 

Viktorija Morozova (Ora) 

Nia antaŭkongreso celis diversflanke montri la rusian ĉefurbon kaj ĝenerele 
konatigi homojn kun la vivo en tiu ekzotika lando, kia estas Rusio por plejparto de 
eksterlandanoj. Preskaŭ ĉiuj estis en Rusio unuafoje, do nia respondeco estis 
grandega. Aliĝis 32 personoj, venis ĉiuj ricevintaj la vizojn, kvante 29. Ĉiuj estis 
renkontitaj en flughaveno/stacidomo, enloĝigitaj en hotelon, de kie niaj gastoj 

matene startis por bus- aŭ 
ŝip-ekskursi, piedpromeni, 
viziti muzejojn, partopreni 
en tea ceremonio, danci en 
nokta klubo, saŭnumi kaj, 
kompreneble, multe gustumi 
rusajn manĝaĵojn kaj 
trinkaĵojn, foti kaj aĉeti 
suvenirojn. 

Malgraŭ kelkaj streĉaj 
okazoj kaj “migrakartaj” historietoj, mi opinias, ke la organizado estis bona. Mi 
ŝatus rimarki ke preskaŭ ĉiuj organizantoj de la Antaŭkongreso estis nespertaj pri 
tio kaj MAK fakte estis nia “unua krespo”. Mi kredas, ke ne “bulo”. Tion parte 
pruvas la rakontoj de niaj karaj gastoj. Vidu sube. 

Mi dankas ĉiujn, kiu helpis nin, kunlaboris, estis niaj konsilistoj kaj moralsub- 
tenantoj. Ĉiam bonvenon al Moskvo! Gis revido! 

Alla Kuclrjaŝova (Benita) 

Mi alvenis Moskven marde, la 6-an de julio, kaj jam en la hotelo ekkonsciis ke 
mi estas en Rusio. Mankis varma akvo! Tial post malfermo de MAK kaj enketado 
pri programeroj, kiujn mi ŝatus partopreni, mi iris malfme vespere al saŭno, afable 
mendita de la organizantoj. Matene aŭtobuso atendis nin por komuna eksurso al la 
plej interesaj kaj konataj vidindaĵoj. Tage mi vizitis Muzeon de Kosmo, kiu estis 
interesega. A1 vespera promenado ĉe Tutrusia ekspozicia centro kaj Ostankino 
bonŝancis vetero kaj inteligentaj gvidantoj. Ĵaude denove estis matene muzeo, de 
Majakovskij, mi tre ŝatis gin, tage - eksurso al la parko Kolomenskoje kun riĉa his- 
toria pejzaĝo, vespere mi partoprenis renkontiĝon kun famaj moskvaj esperantistoj 
kaj reperezentantoj de amaskomunikiloj. Noktklubado ankaŭ estas rakontinda: tro 
malfma alveno unue ne ebligis nin eniri la plej bonan moskvan klubon, do ni iris al 
la alia, kie ni amuziĝis malgraŭ ke ĝi estis tute malplena. Fmmatene ni revenis al la 
unua klubo kaj ĉi-foje povis eniri. Tie ni dancis ĝis la malfenno de la metroo. Pre- 
skaŭ la tutan lastan tagon mi pasigis en la hotelo, pro eta malsaniĝo. Tamen sabate 
matene mi estis denove preta por novaj konatiĝoj, impresoj, frenezaĵoj de IJK, al 
kiu nin, ĉiujn MAK-anojn, veturigis 2 aŭtobusoj. 

Eric Languillat, intervjuita de Alla Kudrjaŝova 

POSTKONGRESO EN ĈEBOKSARI 

De la 18-a ĝis la 22-a de julio en la urbo Ĉeboksari pasis IJK-postkongreso. Tiu 
ĉi postkongreso estis unu el la lastaj paŝoj de IJK kaj ebligis al partoprenantoj ko- 
natiĝi kun la ĉuvaŝa kulturo kaj laboro de ĉeboksaraj Esperanto-organizoj. 

En la postkongreso partoprenis 90 personoj, el kiuj 10 estis el 6 urboj de Rusio 
(Krasnojarsk, N.Novgorod, Sankt-Peterburg, Ŝumerlja, Tula, Uljanovsk), 27 - el 
15 aliaj landoj (Aŭstrio, Bosnio-Hercegovino, Danio, Germanio, Francio, His- 
panio, Italio, Kanado, Kazahio, Nederlando, Pollando, Svedio, Taĝikio, Ukrainio, 

Usono), la ceteraj estis ĉeboksaranoj. 

La programo de la postkongreso estis dividita en du partojn: ekskursan kaj ak- 
tivigan. Post semajna IJK la organizantoj decidis organizi programerojn en diversaj 
partoj de la urbo: okazis ekskursa promenado, ronda tablo pri la ĉuvaŝa lingvo, ĉu- 
vaŝa folklora vespero, infana interkultura koncerto, ŝipekskurso, ripoza tago en alia 
bordo de Volgo kun rusaj manĝaĵoj kaj banejo, komuna vespermanĝo en restora- 
cio. La ekskursan programon fermis mardo kun vizitoj al la konfita fabriko 
“Akkond”, metiejo de ĉuvaŝa pentristo Praski Vitti kaj programo de “Rusa balo”. 
Enkadre de “Rusa balo” estis preparita la teatraĵeto “Mevo Gonatan Livingston” 
laŭ la libro de R.Baĥ (R.Bach). Instruisto de urba muzika lemejo Jelena Orehova 
prezentis msan romancon. Finis la programon eta rusa balo kun mazurko, kvadrilo 
kaj kelkaj kamavalaj dancoj de IJK. 

La 21-an de julio komenciĝis aktiviga parto de PK. Okazis gazetara konferenco 
ĉe Stata departamento pri junularaj aferoj. Dum la konferenco Jenja Zvereva kaj 
Joel Amis rakontis pri 
E-revuoj kaj TEJO, 

Mihau Vizogorodski - 
pri la sekva IJK, Lluis 
Battle i Rossell kaj Jan 
Schroeder - pri propraj 
urboj kaj impresoj pri 
Ceboksari. La 

informoj pri PK poste 
aperis en du ŝtataj 
televidkanaloj, unu 
radio kaj du gazetoj. 

Aparte estis organizitaj 
intervjuoj ĉe la ŝtata 
radio, dum kiuj Nor- 
mand Fleury 

(Kanado), Janusz Myzik (Pollando) kaj Gregor Hinker (Aŭstrio) rakontis pri Espe- 
ranto kaj eventoj de ĉi somero. 

Dum du lastaj tagoj estis organizitaj du vizitoj al infanaj someraj tendaroj. En la 
lingva tendaro “Sodruĵestvo” infanoj aŭskultis pri Esperanto en tri lingvaj rondoj: 
la msa, la angla kaj la franca. En la bazejo “Ĉajka” okazis malgranda festivalo de 
lingvoj kaj kulturoj. Ni prezentis Norvegion, Gennanion, Kanadon, Pollandon kaj 
Esperanton. Fine de la programo infanoj konkuris en ĝusta prononcado de lan- 
grompiloj kaj provis trovi ĝustajn respondojn al demandoj pri prezentitaj landoj. 
Kiel unua premio estis prezentita lernolibro de Esperanto. Post la programo en la 
tendaroj okazis prezento de la aktivaĵoj de la Junulara Esperanto-Asocio de Ĉuvaŝa 
Respubliko kaj de la Ĉeboksara Esperanto-Centro. Poste ni parolis pri eventuala 
kunlaboro inter JEAĈR, ĈEC kaj aliurbaj, alilandaj organizoj. Kiel bonan fonnon 
de kunlaboro ni pridiskutis laborbrigadojn. 


Aleksandra Fedotova, oficisto de ĈEC 

Nun ni volas prezenti al vi gravajn informojn, kiuj koncernas ĉiun REJM-anon. 

REJM-KONFERENCO 

En la antaŭlasta tago de IJK pasis konferenco de REJM, dum kiu estis akcepti- 
taj gravaj decidoj kiuj koncemas estonton de nia organizo. 

Plej gravaj ŝanĝoj okazos en stmkturo kaj principoj de formado de la komitato: 
sekva komitato formiĝos el reprezentantoj de kluboj, kaj kluboj pro tio devas nepre 
plenumi sekvajn principojn: 

- minimume 5 membroj de la klubo devas esti membroj de REJM; 

- minimume unufoje jare okazigi Esperanto-kurson; 

- kunveno de la membroj devas esti minimume unufoje monate. 

Do, ĝis la 25-a de septembro kluboj devas prezenti siajn kandidatojn, kaj ekde la 1- 
a de oktobro ekfunkcios la nova komitato. 

Oni ankaŭ parolis pri la sekvajaraj EoLA kaj OkSEJT, estis decidite ke ĉi-jare 
REJM delegas sian rajton kundecidi pri la loko de EoLA en 2005 al REU-Estraro. 
Kaj por OkSEJT en 2005 nun estas 2 urboj-kandidatoj - Ceboksari kaj Jelec, kiuj 
septembre devas prezenti pli precizajn proponojn pri la aranĝo; pri la loko por Ok- 
SEJT decidos jam la nova komitato. 


Post IJK al REJM aliĝis inulte da personoj, kajpro tio ni ripetas informojn. 

KION GRAVAS FARI, SE VI ALIĜIS AL REJM 

Ci-jare multaj novaj homoj venis al REJM, tio ege ĝojigas nin, la “malnovan 
popolon”. Jen estas kelkaj konsiletoj por la nov-aliĝintoj. 

Se vi ne havas aliron al Interreto, pensu kiel ekhavi ĝin. Nenio ligas 
esperantistojn en la modema mondo pli facile kaj rapide, ol Interreto. Rusiaj 
esperantistoj kutime uzas nur retpoŝton por tio - kaj retpoŝto ne postulas grandajn 
elspezojn. Eĉ porplej aktivaj REJM-anoj sufiĉas legi retpoŝton 1-2-foje semajne. 

Aliĝu al la retpoŝta grupo <nur-rejm>. Pere de tiu retpoŝta gmpo vi ricevos 
plej freŝajn novaĵojn de nia junulara movado kaj ankaŭ povos diskuti pri diversaj 
aktualaj aferoj. Por aliĝi necesas sendi malplenan leteron al la adreso <nur-rejm- 
subscribe@yahoogroups.com> kaj respondi (nur premi butonon “Respondu” kaj 
forsendi) la poste venontan anglalingvan peton konfirmi la aliĝon. En <nur-rejm> 
rajtas ĉeesti nur membroj kaj patronoj (subtenantoj) de REJM. Uzu do vian rajton! 

Aliĝu al la informkanalo <e-rus-informoj>. Absolute simile al <nur-rejm> vi 
povas aliĝi al la novaĵ-gmpo <e-ras-informoj> - sendu leteron al la iom longa 
adreso <esperanto-ms-informoj-subscribe@yahoogroups.com>. Atentu, ke en tiu 
gmpo oni ne diskutas - nur ricevas novaĵojn pri Esperanto-vivo en Rusio kaj 
apude. Certe, ankaŭ vi rajtas sendi novaĵojn pri Esperanto en via urbo aŭ regiono. 

Legu REGon. Kiel membro de REJM vi havas eblon legi la Rusian Esperanto- 
Gazeton (REGo). Eĉ se via Esperanto ankoraŭ ne estas bona, provu legi REGon. 
Mi konas minimume du personojn, kiuj uzas REGon por daŭrigi sian lingvan 
perfektigon post baza kurso de Esperanto. Vi samtempe plibonigos vian 

Esperanton kaj iĝos bone informita pri ĉio, kio okazas en Esperanto-mondo. 

Interesiĝu aktive. Ne estas bona sinteno atendi, kiam oni venos al vi kaj 
proponos partopreni en iu interesa Esperanto-projekto. Serĉu mem. Demandadu 
aliajn homojn en REJM, pri kio ili okupiĝas kadre de la junulara movado. Amikiĝu 
kun REJM-anoj kaj interkomuniku. Nur se ĉiu REJM-ano interesiĝos pri REJM-aj 
aferoj aktive, ni sukcesos atingi bonajn rezultojn kune. 

amike, Slavik Ivanov, REJM-komitatano 

REJM-MEMBROJ POR 2004 

Aleksandrov Igorj, Aleksandrov Konstantin, Alopina Jelena, Ambarnikova Natalja, 
Andrejsons Sergej, Bajda Natalja, Bakurova Marija, Beljavcev Pavel, Belkova 
Julija, Belovolov Anton, Berger Jevgenija, Burkina Oksana, Burkidakova Natalja, 
Cerniŝova Oljga, Ĉugunkina Oljga, Deljcov Jevgenij, Dinitrieva Larisa, Dronova 
Viktorija, Fedotova Aleksandra, Galimzjanova Regina, Gonĉarova Svetlana, Gra- 
ĵdanova Oksana, Grigorjeva Oljga, Grigorjeva Tatjana, Grigorjevskaja Oljga, 
Gurjeva Larisa, Hekland Bdrd, Haritonova Ljubovj, Haritonova Nadeĵda, Hlizov 
Konstantin, Hmelj Gennadij, Ignatjeva Jekaterina, Iljuŝin Mihail, Ivaniŝĉenko 
Darja, Ivaniŝĉenko Vsevolod, Ivannikova Oljga, Ivanov Vjaĉeslav, Jakimov Sergej, 
Jakovleva Irina, Jedemskaja Oljga, Jeldanova Anna, Jirnova Jekaterina, Jukolina 
Marija, Kadar Aleks, Klementjev Sergej, Koĵevnikova Ksenija, Kolosov Eduard, 
Kolosova Lana, Koltunov Valerij, Konstantinov Anton, Kostina Jelena, Koval 
Jelena, Kozlov Aleksej, Kozuljaeva Anastasija, Kudrjaŝova Alla, Lisina Anna, 
Ljubuŝina Jekaterina, Loskutova Maja, Maciboruk Anna, Malasajev Konstantin, 
Malenko Vitalij, Masljonkina Natalja, Maslova Jelena, Melnikova Jelena, Mir- 
gorodskaja Oksana, Mironova Tatjana, Muljukova Antonina, Nekrasov Maksim, 
Nosova Jekaterina, Obrazcov Konstantin, Orlova Anna, Pavlova Jekaterina, Pen- 
jkov Andrej, Penjkova Julija, Popova Oljga, Prilepskaja Ksenija, Rogaĉjova Anna, 
Sadikov Marat, Safonov lgorj, Sakajeva Diana, Salajeva Aleksandra, Salajeva Na- 
talja, Saljkova Galina, Semjonova Irina, Serdjuk Aleksej, Sergejeva Oljga, Si- 
dorova Valentina, Smikov Ilja, Solonenko Denis, Solovjova Oljga, Staricina 
Jelena, Stepanov Maksim, Sudakova Aleksandra, Sevĉenko Anna, Sevĉenko Jev- 
genij, Sevĉenko Oljga, Smarova Uljana, Talamanov Oleg, Terjoĥina Marija, Ti- 
honov Jevgenij, Tiĥonov Sergej, Tolstova Tatjana, Truĥin Aleksandr, Tureckij Ser- 
gej, Vasilejko Polina, Vasiljev Igorj, Vasiljeva Alina, Viĥrov Konstantin, Vinoku- 
rova Valentina, Voroncova Katerina, Voroncova Oksana, Voronin Aleksandr, Vo- 
ronov Vasilij, Zotova Jelena 

Patronoj: Arbekova Katerina, Batirova Guvarŝa, Beĉedov Abdula, Beĉedova 
Hadijat, Belov Aleksandr, Bozin Sergej, Bruhis Pavel, Burdov Dmitrij, Daŝkova 
Tatjana, Gonĉarova Irina, Gordienko Oljga, Karcev Jurij, Kokolija Georgij, Lo- 
patin Pavel, Magomedhabibulaeva Luiza, Mironova Irina, Poliŝĉuk Valentina, Po- 
vorin Miĥail, Sevĉuk Viktorija. 

TVC PRI ESPERANTO 

La 5-an de aŭgusto, proksimume je 19.15 tria televidkanalo TVC montris el- 
sendon pri Esperanto. Gi daŭris 7-8 minutojn. Pri diversaj aspektoj de la lingvo, ĝia 
instruado, historio kaj movado parolis Vladimir Samodaj, Anatolo Gonĉarov, Gen- 
nadij Silo kaj Svetlana Gonĉarova. Sonis ankaŭ interparolo kaj versaĵo en Espe- 
ranto. La intervjuoj estis fdmitaj en Eŭropa Jura Universitato JUSTO kaj en la he- 
jmo de Irina kaj Svetlana Gonĉarova, videblis multaj E-libroj kaj fotoj de diversaj 
renkontiĝoj. Ilustre estis iomete montrita ankaŭ balanciĝado kaj kantado de spek- 
tantaj vicoj dum koncerto en iu amasa aranĝo (laŭ mia supozo - EoLA en Ivanovo 
en 1998), tie mi rekonis multajn konatojn. Generale la elsendo estis pozitiva kun 
multaj interesaj informoj pri Esperanto. 

Garik Kokolija (Moskvo) 

PlesIMEA-2004 PASIS 

La 11-14-an de junio en pitoreska 
ĉevolga urbeto Pljos pasis tradicia (jam la 
kvara) renkontiĝo PlesIMEA-2004. La renkontiĝon, dediĉitan al medicino, sano 
kaj sana vivmaniero, organizis Ivanova Medicina Esperanta Asocio (la ĉeforganiz- 
into - ĝia prezidanto d-ro Pavel Volkov). PlesIMEA celas esperantistojn kaj ankaŭ 
medicinistojn interisiĝantajn pri Esperanto, tial la labora lingvo estis la rusa. Dum 
la aranĝo okazis prelegoj de Mirina (Irina Gonĉarova) pri Esperanto kaj E-movado, 
ankaŭ estis multe da temaj programeroj: psikologiaj trejnadoj fare de Etulino 
(Jelena Akimova) kaj Dina Kvasova, jogo-trejnadoj fare de Etulino, Sonjo Sejnina 
kaj Artjom Kozel, teaj ceremonioj kaj meditadoj. Inter aliaj programeroj speciale 
menciindas urba ludo, ekskurso al la bela urbo kaj amasa vizito al banejo. La 
renkontiĝon partoprenis pli ol 60 homoj el 8 regionoj de Rusio: ĉefe el Ivanovo, 
Niĵnij Novgorod, Moskvo kaj Moskva regiono. Sekva, la 5-a (jubilea!) PlesIMEA 
okazos en la sama urbeto en junio 2005. 

(esperanto-rus-informoj) 

LA BICIKLADO BREST-VLADIVOSTOK SUKCESIS! 

La 6-an de julio je 16.38 laŭ la Vladivostoka tempo (05.38 GMT) la transkonti- 
nenta perbicikla vojaĝo Brest-Vladivostok sukcese finiĝis! 

Kiel jam multaj esperantistoj scias, la 1-an de majo 2004 la eminenta franca bi- 
ciklisto kaj esperantisto Zeferin Jegar, alinome Zef, ekiris de Brest (Francio) por 
atingi Vladivostokon en laŭeble plej malmulte da tempo, parte laŭ la spuroj de Mi- 
chel Strogoff. La longo de la vojo estis 14200 km. Ciutage li biciklis proksimume 
po 200-260 km. De la urbo Velikije Luki (okcidenta Rusio) ĝis Vladivostoko lin 
akompanis rusia biciklisto Sergej Baranov el la urbo Niĵnij Tagil (Uralo). 


La 25-an de junio en la E-familio de 
Jelena kaj Andrej Obrezkov naskiĝis 
filo (jam la tria!) Andrej. Gratulojn! 

Apud la enirejo de 
Vladivostoko nian samid- 
eanon renkontis la estraro 
de la Regiona filio de Tutru- 
sia organizaĵo “Sporta Ru- 
sio”, vladivostokaj esper- 
antistoj kaj multaj tutrusiaj 
(NTV, REN-TV, Radio 
Rossii) kaj regionaj amas- 
komunikiloj, kiuj informis 
pri la alveno de nia eminen- 
tulo. Dum la restado-ripozo 
en Vladivostoko okazis di- 
versaj aranĝoj, kiujn parto- 
prenis samideano Zeferin 
Jegar: gazetara konferenco, renkontiĝo kun samideanoj de la Esperanto-klubo “Paci- 
fiko” ktp. En la specialan libron por la Honoraj vizitantoj de la Societo pri Esploro de 
Amura Regiono li skribis salutvortojn en Esperanto. La 8-an de julio okazis rekta 
disaŭdigo (dum 30 minutoj) de la renkontiĝo kun Zeferin Ĵegar en la regiona radio- 
stacio “Vladivostok”. Dum ĉiuj oficialaj kaj neoficiaj rendevuoj estis uzata nur nia 
kara lingvo Esperanto. 

La 9-an de julio matene Zeferin Ĵegar jam per la aŭto, kiu sekvis lin de Bresto 
ĝis Vladivostoko, ekveturis hejmen. Li kaj liaj akompanantaj fartas bone. 

Ni esperu, ke nia amiko eniros la Guinness-Libron de la Rekordoj... 

Aleksanr Titajev (Vladivostoko), 
prezidanto de Esperanto-klubo “Pacifiko ” 

“JUNA AMIKO” KAJ “LERNU” KUNLABORE 

La gazeto por komencantoj kaj lemejanoj “Juna amiko” anoncas novan mult- 
lingvan hejmpaĝon, kiu entenas artikoletojn el la revuo. La paĝaro gastas ĉe la 
hejmpaĝo de “Lemu”, komuna projekto de TEJO kaj ILEI, kiu estas nur unu el 
pluraj pmvoj pri fortigata kunlaboro inter la junulara kaj instruista organizoj. Kel- 
kaj el la prezentitaj tekstoj, kiel serio pri bestoj, aperis en “Juna amiko” lastatempe, 
dum aliaj aperis antaŭ dudek jaroj - ili tamen restas valoraj kaj ĝueblaj. Aliaj eroj 
en la nova paĝaro ne aperis en la presita revuo. La artikoloj aperas nur en Espe- 
ranto, sed per deko da dulingvaj elektronikaj vortaroj legantoj povas akiri analizon 
kaj tradukojn de nekonataj vortoj. Klarigoj pri “Juna amiko” aperas en deko da 
lingvoj. La hejmpaĝaro “Lemu” enhavas plurajn kursojn, lemilojn, ekzercojn kaj 
babilejon por vizitantoj. Por vidi la paĝaron de “Juna amiko”, im al 
<www.lemu.net> kaj vizitu la bibliotekon per la maldekstra indekso. La paĝaro de 
“Juna amiko” estas plukonstmata. Pri la revuo mem: la dua el la kvar numeroj por 
2004 estas ekspedita, abonoj atingis 98% de la pasintjaraj sumoj; malfmaj abonoj 
por 2004 estas plenumeblaj kaj bonvenaj. 

Stefan MacGill (Hungario) 

ku/tura revuo 

REZULTOJ DE BELARTAJ KONKURSOJ DE UEA 

Poezio 

1- a premio: Mikaelo Giŝpling (Israelo) pro “Transe” 

2- a premio: Mikaeio Giŝpling (Israelo) pro “E1 ciklo Hamleto” 

3- a premio: Paulo Sergio Viana (Brazilo) pro “Orienta rakonto” 

Honora mencio: Mikaelo Giŝpling (Israelo) pro “Lumturo” 

Partoprenis 33 konkursaĵoj de 16 aŭtoroj el 11 landoj 

Prozo 

1- a premio: Ulrich Becker (Usono) pro “La inico” 

2- a premio: Ulriclt Becker (Usono) pro “La virino kun la helbluaj okuloj” 

3- a premio: Lenke Sz.asz (Rumanio) pro “La suno kaj la flava floreto” 

Honoraj mencioj: Lena Karpunina (Germanio) pro “Paradizo de sultanoj” kaj 
Christian Riviere (Lrancio) pro “La bezonata vasto” kaj “La satana strato” 
Partoprenis 24 konkursaĵoj de 14 aŭtoroj el 8 landoj 
Teatrajoj 

1- a premio: Paul Gubbins (Britio) pro “Heksakloro unu komo tri” 

2- a premio: Paul Gubbins (Britio) pro “Lina movimento” 

3- a premio: Paul Gubbins (Britio) pro “Pacaj batalantoj” 

Partoprenis 4 konkursaĵoj de 2 aŭtoroj el 2 landoj 

Eseoj 

Neniu premio aljuĝita. Partoprenis 2 
konkursaĵoj de 2 aŭtoroj el 2 landoj. 

Kantoj 

3-a premio: Sonia Sanchez (Brazilo) pro 
“La danco de la papilio” 

Partoprenis 3 konkursaĵoj de 1 aŭtoro. 

Infanlibroj 

Premio “Infanlibro de la Jaro 2003”: 

Flandra Esperanto-Ligo pro “La aven- 
turoj de Pinokjo” de Carlo Collodi, 
tradukita de Jozefo Horvath. 

Partoprenis 6 libroj de 4 eldonejoj el 4 landoj. 

Vidbendoi 

Neniu premio aljuĝita. Partoprenis 1 konkursaĵo. 

Premio “Nova talento”: Keyhan Sayadpour (Irano) pro la poemo “Venis la 
printempo” 

ESPERANTISTO-PIANISTO DENOVE GAJNIS 

Andrej Korobejnikov el Moskvo estas konata al multaj esperantistoj kiel brila 
juna pianisto, prezentinta sian talenton dum la UK-oj en Zagrebo kaj Gotenburgo. 
Esperanton li studis en Eŭropa Jura Universitato JUSTO en Moskvo, kie nia lingvo 
estas parto de la deviga programo. Fine de junio 2004 li venkis en prestiĝa inter- 
nacia konkurso de pianistoj je la nomo de Aleksandr Skrjabin, en Moskvo. Kune 
kun la ĉefa premio li ricevis ankaŭ kontraktojn por rusia kaj intemacia tumeoj kaj 
la raiton malfermi ĉi-iaran muzikan sezonon en Parizo. 

(NUN) 

LA LERNOLIBRO REKOMENDITA 

de Rusia ministerio pri edukado 

Nova reeldono de la lemolibro de Esperanto “ScncpaiiTO /pia MC/K.TVnapo.Tiio- 
ro ooineiinii'’ (“Esperanto por intemacia komunikiĝo”; aŭtoro - Irina Gonĉarova) 
aperis en Moskvo dank’ al Intemacia Instituto “INFO-Rutenia”. La lemolibro estas 
destinita por studentoj de nelingvistikaj universitatoj kaj rekomendita de Rusia 
Ministerio pri edukado. La lemolibro enhavas 13 lecionojn, gramatikan suplemen- 
ton, Esperanto-rusan kaj ms-Esperantan vortarojn, ĝi taŭgas kaj por ĉeestaj kursoj, 
kaj por koresponda instmado. Akiri la lemolibron eblas en la Libroservo ĉe 
Moskva Esperanto-Centro <http://www.comail.rn/~esperanto/> kontraŭ 130 rubloj. 

( esperanto-rus-informoj) 

NOVAJ KOMPAKTDISKOJ 

Speciale al IJK-60 estis fmpretigitaj (kaj tre sukcese tie vendiĝis) du novaj 
kompakdiskoj. 

“Vivaj Koncertoj” . La disko enhavas koncertojn de la plej konataj E-kantistoj, 
registritaj ĉefe dum msiaj E-aranĝoj inter 1997 kaj 2002. La registraĵoj estas en la 
formato MP3 kun entuta daŭro preskaŭ 11 horoj. La disko havas grafikan navigan 
sistemon kun la fotoj de la artistoj kaj mallongaj prezentoj pri ili. Kolora kovrilo. 
Enhavo: Slava Bondarjkov - 5 kantoj, 16 min. (RET, 2002); Sergej Bozin - 16 
kantoj, 53 min. (RET, 2002); Mikaelo Bronŝtejn - 9 kantoj, poemoj, 56 min. 
(RET, 2002); “Ekvinokso” - 11 kantoj, 29 min. (Ivanovo, 1997-98); Jean-Marc 
Leclercq (JoMo) - 11 kantoj, 33 min. (EoLA, 1998); Jomart kaj Nataŝa - 19 kan- 
toj, 82 min. (RET, 2002); Maŝa Koĉetkova - 18 kantoj, 62 min. (RET, 2002); Paŝa 
Korotenko kaj Griŝa Arosev - 23 kantoj, 87min. (RET, 2002); Aleksandr Koval 
kaj Oĉjo Dadaev - 7 kantoj, 13 min. (RET, 2002); Ivan Naumov kaj kompanio - 

4 kantoj, 15 min. (OkSEJT, 1999); Andrej Obrezkov - 4 kantoj, 13 min. (Stok- 
holmo, 1999); Mihail Povorin - 4 kantoj, 16 min. (KD, 2002); Anatolij Radaev - 

5 kantoj, 14 min. (RET, 2002); “Slavjanskaj Stomakoj” - 16 kantoj, 48 min. 
(EoLA, 1998); Evelina Sokolova - 2 kantoj, 5 min. (EoLA, 1998); Vladintir So- 
roka kaj kompanio - 127 min. (2 koncertoj, RET, 2002); Vladimir Siŝkin - 12 
kantoj, 37 min. (EoLA, 1998). La disko kostas 100 mb. 

Esperanto KD 2004 . Tekstoj - 55 popularaj verkoj en la formatoj HTML kaj 
PDF, Plena Manlibro de Esperanto-Gramatiko, jarkolekto de la revuo Esperanto 

por 2003 (HTML), progresigaj lemolibroj de B.Kolker, H.Seppik, C.Piron. Kantoj 
- Preskaŭ 90 kantoj de koncertoj de Sergej Bozin, Maŝa Koĉetkova, Pavel Koro- 
tenko kaj Grigorij Arosev kaj krome specimenaj kanzonoj de konataj alilandaj E- 
kantistoj. Entute 208 min. Vortaroj - 10 vortaroj, i.a. ReVo (reta altemativo de 
PIV!), du versioj de la Bokarev-vortaro, ampleksega angla-Esperanto-vortaro, He- 
jma Vortaro, Kemia Vortaro, ks. Sonarkivoj - maloftegaj registraĵoj el la Biblio- 
teko Hector Hodler de UEA. Voĉoj kaj kongresaj salutoj de diversnaciaj esper- 
antistoj, parolado de Ivo Lapenna, deklamoj de William Auld, Kalomano Kaloc- 
say, Nikolaj Rytjkov. Entute 138 min. Vikipedio - E-a versio de la fama reta encik- 
lopedio. 10137 artikoloj! Filmoj - malgrandaj fdmetoj, faritaj dum IJK-59 kaj 
EoLA-14, subtitoloj por kelkaj fdmoj. Programoj - japana parolsinteza programo 
ESPTAPI - por instmi vian komputilon paroli en Esperanto, Ek!, UniRed kaj plu- 
raj aliaj utilaj programoj. Pli ol 60 ludoj de Mikaelo Povorin, kelkaj pliaj ludoj. 
Lerniloj - 10 ruslingvaj E-lemiloj, i.a. la Unua Libro de Zamenhof (gif-formata). 
La disko havas grafikan navigan sistemon (HTML), koloran kovrilon. La disko 
kostas 110 rub. 

Ambaŭ diskoj mendeblas ĉe Andrej Grigorjevskij <andreo@esperanto.msx.ru>. 

(E-rus-informoj) 


LIRO-2004 


La redakcio de “La Ondo de Esperanto” denove invitas ĉiujn dezirantojn parto- 
preni en la tradicia literatura konkurso “Liro”. 

Liro-2004 havas kvin branĉojn: 

1. Originala prozo. 

2. Originala poezio. 

3. Tradukapoezio el la rusa lingvo: “Neznakomka ” de Aleksandr Blok. 

4. Tradukaprozo el la rusa lingvo: “Birjuk” de Ivan Turgenev. 

5. Tradukaprozo el la angla lingvo: “The Devil in the Belfiy ” de Edgar Allan Poe. 

En ĉiu originala branĉo oni rajtas partopreni per ne pli ol tri verkoj. 

Sendu kvar tajpitajn, komputile kompostitajn aŭ klare skribitajn ekzemplerojn 
de la konkursaĵo al la sekretario de “Liro” Halina Gorecka (RU-236039 Kalinin- 
grad, p/k. 1248). La konkursaĵoj devos atingi la organizantojn antaŭ la 15-a de ok- 
tobro 2004. Subskribu vian konkursaĵon per pseŭdonimo kaj aldonu slipon kun in- 
diko de la pseŭdonimo, aŭtenta nomo kaj poŝta adreso. Oni ne rajtas sendi verkojn, 
kiuj estis publikigitaj aŭ premiitaj en aliaj konkursoj. 

La originalajn tekstojn de la tradukendaj verkoj petu ĉe la sekretario kontraŭ 
afrankita koverto (por Ruslando) aŭ intemacia respondkupono. La elektronikaj tek- 
stoj estas elŝuteblaj ĉe <http://Esperanto.Org/Ondo/Ind-liro.htm>. 

La laŭreatoj ricevos diplomojn kaj libropremiojn. La rezulto estos anoncita je la 
Zamenhofa Tago 2004. La organizantoj ĝis la 1-a de januaro 2007 havos la rajton 
de la unua publikigo de la ricevitaj konkursaĵoj en “La Ondo de Esperanto”, libro- 
forme kaj elektronike. La kopirajto restas ĉe la aŭtoro, kiu konsentas cedi ĝin sen- 
page en okazo de eldono de antologio de “Liro”. Sukcesojn! 

(reu-agado) 

LA MONOGRAFIO DE A.MELNIKOV 

A.C.MenbHUKoe. JluHZ 60 Kyj\bmypojioemecKue acneKmu maHoebix MeotcdvHapod- 
hux H3biKoe (ua cjjone jmmmecKia) /HayHHbiŭpedaKmop npocj). A.JJ./JyjnweHKo. — 
Pocmoe-Ha-JJoHy — Hsdamejibcmeo PocmoecKoeo eocydapcmeeHHoeo nedaeoeune- 
ckozo vmieepcumema, 2004; 632 c. 

Ruslingva monografio de fama rusia esperantisto, lingvisto, sciencisto kaj E- 
instruisto Aleksandro Melnikov “Lingvokulturaj aspektoj de planaj intemaciaj 
lingvoj (sur fono de etnaj lingvoj)” estas dediĉita al kapabloj de planaj lingvoj, kaj 
unuavice de Esperanto, krei, konservi kaj respeguli kulturajn valoraĵojn en procezo 
de interkultura komunikado. Intercetere en la monografio estas priskribita naskiĝo 
de nova, “kvazaŭ-etna”, tipo de kulturo - kulturo de tiel nomataj tipaj esperantistoj, 
estas determinita la sfero de specifaj fonaj scioj de Esperanto-movadanaro kaj 
klarigitaj la lingvaj mekanismoj por fiksado de nova tipo de kulturo. 

Eblas mendi la libron ĉe Libroservo de Moskva Esperanto-Centro <espe- 
ranto@e-mail.ru>. Atendata prezo - 300 rubloj. Ce sama libroservo eblas kontraŭ 
50 mbloj akiri alian ruslingvan libron de Aleksandro Melnikov - “Portreto de la 
ideo kun stranguloj anstataŭ fono, aŭ la lingvo de Doktoro Esperanto”. 

(esperanto-rus-informoj) 

THORSEN-APOGO POR BIBLIOTEKOJ 

UEA disdonos jam por la oka fojo subvenciojn al Esperanto-bibliotekoj el la 
Biblioteka Apogo Roma kaj Poui Thorsen. Rajtas peti subvencion Esperanto- 
bibliotekoj, kiuj ne estas subtenataj de ŝtata, urba aŭ alia publika instanco. La sub- 
vencipetojn devas akompani listo de dezirataj libroj, ordigita laŭ prefero. Diskoj, 
sonkasedoj, vidbendoj, k.a. ne-libraj varoj ne estas subvencieblaj. La subvencion 
oni ricevos kiel librojn surbaze de la listo, kiu akompanis la peton. La petoj devas 
atingi la Centran Oficejon de UEA plej laste la 1-an de novembro 2004. 

(Gazetaraj Komunikoj de UEA N» 182) 

LA 7-A INTERNACIA FOTOKONKURSO 

Post ses sukcesaj konkursoj (1998, 1999, 2000, 2001, 2002, 2003) la redakcio 
de “La Ondo de Esperanto” invitas al partopreno en la sepa Intemacia 
Fotokonkurso. 

La konkurso ne estas ligita al deviga temo. En la konkurso rajtas partopreni ĉiu 
fotemulo amatora aŭ profesia, sendepende de la loĝlando kaj lingvokono. Unu per- 
sono rajtas partopreni per maksimume kvin fotoj. La minimuma formato estas 
10xl5cm. Fotoj povas esti koloraj aŭ nigra-blankaj, vertikalaj, horizontalaj kaj ali- 
formataj. Fotoj senditaj elektronike ne estas akceptataj. 

La konkursaj fotoj devas esti senditaj unuekzemplere al la sekretario de la 
konkurso, Halina Gorecka (RU-236039 Kaliningrad, p/k 1248). La fotoj devas at- 
ingi la sekretarion de la konkurso antaŭ la 1-a de decembro 2004. 

La konkursaĵoj devas esti subskribitaj per pseŭdonimo. En aparta koverto kun- 
sendata devas esti slipo kun la pseŭdonimo, aŭtenta nomo kaj poŝta adreso de la 
aŭtoro. Oni povas aldoni titolon aŭ klarigan noton al la fotoj, sed tio ne estas 

deviga. En la konkurso ne rajtas partopreni fotoj, kiuj jam estis premiitaj aŭ pub- 
likigitaj. 

La juĝkomisiono aljuĝos premiojn al la laŭreatoj: 

1. 50 eŭroj kaj abono de “La Ondo de Esperanto ” por 2005. 

2. 25 eŭroj kaj abono de “La Ondo de Esperanto ” por 2005. 

3. Abono de “La Ondo de Esperanto ”por 2005. 

Specialan premion (libroj de Sezonoj kontraŭ ekvivalento de 50 eŭroj) ricevos 
la plej bona foto teme ligita kun Esperanto. 

Ciu premiito ricevos diplomon. La rezulto estos anoncita je la Zamenhofa Tago 
2004. La organizantoj rezervas al si la rajton ĝis la 31-a de decembro 2006 uzi la 
ricevitajn fotojn en papera kaj elektronika formoj kaj en ekspozicioj. Sukcesojn! 

(reu-agado) 

BORSA TERMINARO KVINLINGVA 

Aperis "Borsa Terminaro kvinlingva” (Germana - Angla - Esperanta - Franca 
- Nederlanda) de Hans Wiersch, 137 paĝoj A4 (prezo 9 eŭroj + afranko ĉe 
<http://retbutiko.esperanto.be>). Pri la libro komentis Franz Josef Braun: “Per sia 
Borsa Terminaro Hans Wiersch fermas truegon en la Esperantaj terminaroj pri eko- 
nomio kaj komerco”. Kaj Hans Wiersch mem: “La Borsa Terminaro volas helpi ne 
nur al nespecialistoj, sed same al fakuloj por intemacie trovi grandan nombron da 
terminoj”. (NUN) 

MODERNIGITA VORTARO 

E.A.Bokarjov. Esperanta-rusa vortaro. Ĉirkaŭ 29 000 vortoj. Reviziita kaj kom- 
pletigita de Jurij Finkel kaj Igor Galiĉskij. Loko de eldono ne indikita. 2002. 308 p. 

Ĉe la sojlo de la renaskiĝo de Esperanto-movado en la post-Stalina Sovet-Unio 
staris profesoro Jevgenij Aleksejeviĉ Bokarjov (tiu transskribo de lia familinomo 
pli ĝuste reflektas ĝian prononcon ol la transliterigo Bokarev). Guste en tiu ĉi jaro 
2004 ni celebras la centjaran jubileon de post lia naskiĝo, pri kio aperis artikolo de 
Viktor Aroloviĉ en REGo, N» 1, 2004. 

En la epoko, kiam tio ŝajnis tute nekredebla, li sukcesis, kun gmpo de kunlabo- 
rantoj, kompili rusan-Esperantan vortaron kaj publikigi ĝin en la jaro 1966 ĉe 
grava ŝtata eldonejo. Paralele kaj dum postaj jaroj li sola plu laboris pri Esperanta- 
msa vortaro. Kiel ĉefaj fontoj servis Plena vortaro, Granda vortaro Esperanta- 
franca de Gaston Waringhien kaj aliaj gravaj tiutempaj vortaroj kaj pluraj vortaroj 
eldonitaj en Rusio. Tre grandan atenton E.A.Bokarjov donis al la Zamenhofa tradi- 
cio, inkluzive ties rimarkojn pri la vortaro de Korzlinskij. PIV aperis, kiam la la- 
boro pri la Esperanta-rusa vortaro estis pli-malpli finita, do ĝi preskaŭ ne influis ĉi- 
kaze. 

En septembro 1969 mi estis lastfoje en la hejmo de E.A.Bokarjov. Tiam li mon- 
tris al mi la sliparon de la ankoraŭ ne finita Esperanta-rusa vortaro, kaj ni parolis 
pri tiu vortaro kaj pri vortaraj temoj. Li diris al mi: “Mi nenion fidas blinde, mi 
ĉion zorge kontrolas. Rezulte, mi trovis amason da fuŝaĵoj ne nur en Esperantaj 
vortaroj, sed ankaŭ, ekzemple, en la franca-rusa vortaro de Ganŝina. Mankas tempo 
por verki artikolon pri tio. Sed mi penas fari la vortaron perfekta. Se iam mi havos 

la trian infarkton kaj mortos, tio okazos pro la intensa laboro pri la Esperanta-rusa 
vortaro”. Kiel ekzemplojn, li citis plurajn nomojn de plantoj, fiŝoj kaj mineraloj 
mistradukitaj. Mi honte konstatis, ke tiuj vortoj estis por mi nekonataj. 

Lia antaŭdiro, bedaŭrinde, realiĝis tre baldaŭ: post jaro kaj duono li forpasis pro 
infarkto. La laboro pri la vortaro restis nefmita. Gi aperis nur en 1974 sub redakto 
de profesoro Viktoro Grigorjev kaj estis dufoje represita senŝanĝe. 

Dum nia lasta konversacio E.A.Bokarjov emfazis, ke li konsekvence atentis pri 
la ĉefa diferenco inter la Esperanta-nacia kaj nacia-Esperanta vortaroj. La unua en- 
havu maksimumon da Esperantaj radikaj vortoj; la dua - nur rekomendatajn, ofte 
uzatajn. La du vortaroj de Bokarjov nete sekvas tiun principon. Kiam aperis PIV, 
ĝi fariĝis etalono; tial la post-PIV-aj vortaroj diverslandaj similas unu la alian. La 
antaŭ-PIV-aj vortaroj estas pli buntaj. La merito de Esperanta-rusa vortaro de Bo- 
karjov estas ankaŭ en tio, ke ĝi donas vortojn, kiuj ne trafis eĉ PlV-on. 

Kun paso de jaroj, ruslingvaj esperantistoj sentis bezonon de pli modema vor- 
taro. Car tia ne videblas ĉe la horizonto, Jurij Finkel (vaste konata pro sia kom- 
putila programo EK!, kiu ebligas tajpi Esperantajn supersignitajn literojn surbaze 
de la normo Unikodo) kaj Igor Galiĉskij entreprenis modernigon de la Bokarjova 
vortaro. Kiel konsilantoj kaj helpantoj servis S.Pokrovskij, B.Kolker, S.Verŝinin 
kaj V.Melnikov. 

La nova versio de la vortaro enprenis multajn novajn vortojn kaj pliĝustigis 
multajn tradukojn. Por tio estis prilaboritaj plej novaj vortaroj kaj la ĉiam pli per- 
fektigata Reta vortaro. La vortoj ricevis indikojn pri fundamenteco aŭ oficialeco. 
En tradukoj estas pligrandigita kvanto de sinonimoj. Plimultiĝis indikoj pri sferoj 
de uzado de vortoj. Biologiaj terminoj estas provizitaj per latinaj ekvivalentoj. 
Granda prilaboro okazis ĉe propraj kaj geografiaj nomoj, kiuj nun troviĝas ne en 
suplemento sed en la korpuso de la vortaro. 

La vortaro estas modeste, sed klare presita (eble negrandkvante). Grave - ĝi es- 
tas nemultekosta. Kompreneble, oni povus riproĉi ion al la novaj redaktoroj, 
ekzemple, ke ili enprenis tro multe da novaj vortoj. Sed, kiel diras proverbo, butero 
ne difektas la kaĉon. Laŭ mia opinio, la nova versio de la vortaro ne nur ebligas al 
ruslingvanoj senĝene legi kiujn ajn E-tekstojn, sed ankaŭ povas fariĝi bona fonto 
por estontaj Esperantaj-naciaj vortaroj. 

Boris Kolker (Usono) 
“Esperanto”, 2004, n-ro 7-8, p. 160 

ORATORA KONKURSO DUM LA PEKINA UK 

E1 la naŭ partoprenintoj de la Oratora Konkurso de UEA dum la 89-a UK en 
Pekino, gajnis la sekvaj gejunuloj: unua premio - s-ro Cassius Genesio DES- 
CONSI, Brazilo, pri la temo “Kial lerni Esperanton?”; dua premio (dividita) - s-ro 
Christopher CULVER, Usono, pri la temo “Libera senpaga kopiado de muziko: 
kion fari?”, kaj s-ro Andreo KOROBEJNIKOV, Rusio, pri la temo “Kial lerni Es- 
peranton?”; tria premio - f-ino PENG Nian, Cinio, pri la temo “Kial lerni Esperan- 
ton?”. Ciuj gajnintoj ricevis valorajn premiojn kaj diplomojn. 

(tejo-aktuale) 

Ljubovj Isajeva (Muromcevo , Vladimira reg.) 

Cu vi scias, kio gi estis? 

Mi eniris la ejon kaj tuj ekvidis Kirillon. Li staris en fora angulo kaj babiladis 
kun iu. 

Mi aliris kaj salutis lin. Li tumis sin al mi kun responda saluto, agrabla kaj tia, 
kvazaŭ ni vidis antaŭe unu la alian nur hieraŭ. 

La rememoroj kaj pensoj okupis min. Kio ja ĝi estas, finfine?! Kia stranga forto 
igas min pensi pri tiu viro? Kia stranga sento? Cu amo? Sed mi jam dum rnultaj 
jaroj amas alian homon, la plej karan en mia animo. Sed Kirill? Kiu estas li por mi? 

Mi rememoras la unuan renkontiĝon, mi memoras ĝin, kvazaŭ ĝi okazis hieraŭ: 
liajn bonkorecajn okulojn, lian varman voĉon - “Saluton! Ĉu vi estas Nadeĵda? Mi 
ĝojas konatiĝi kun vi. Ĉu vi scias, kie kunvenas niaj urbaj samideanoj? Mi kun 
plezuro akompanos vin.” 

Kaj jen ni iras kune al trolebusa haltejo, babiladas gaje, emocie. Venas la 
trolebuso, Kirill eniras kaj etendas sian brakon por helpi min eniri. Tiu gesto 
kortuŝas min, kaj dum tuta dekkelkminuta veturado mi atente rigardas lin, lian 
altan, fortan figuron, liajn malhelajn harojn, liajn bluajn okulojn. Ni veturas en 
silento... 

Poste, kiam mi revenis hejmen, aliloken, mi penadis, same kiel poste, kompreni, 
kia sento ekestis en mia koro? Sed mi ne povis respondi. Pli ĝuste, mi tiam opiniis, 
ke ĝi estas amo, amo malpermesita, vana, ĉar Kirill havis edzinon. Kaj min anticipe 
turmentis konsciencriproĉoj. Kiam ja dum sekvaj renkontiĝoj mi rimarkis, ke ankaŭ 
Kirill, ŝajnas, enamiĝis al mi, mi simple ektimis, pensinte pri tio, kio povas okazi plu. 
Mi malpermesis al mi mem eĉ pensi pri Kirill, kaj eĉ dum la renkontiĝoj (feliĉe aŭ 
ne, maloftaj, eĉ raraj), kiam mi estadis apud li kaj sentis al li la nekomprenitan (por 
mi mem), agrablan inklinon, mi tre penadis ne elmontri ĝin al li. 

Sed reveninte hejmen, mi denove turmentis min per demandoj: “Ĉu mi ende 
agas? Ĉu estas pravigebla tia mia sinteno? Ĉu estas honeste kaŝi tiun mian senton 
de Kirill?” Ja li estas bonkoreca kaj, ŝajnas, ne tre feliĉa homo. Eble ne, sed krom 
Esperanto ni havas preskaŭ nenion, kion nin firme ligus. Ja sole tio - Esperanto kaj 
amo, eĉ se ĝi estas vera amo, - ne sufiĉas. 

Tion mi bone komprenis post tiu neforgesebla vespero, kiam... 

Gi estis, ŝajnis, sufiĉe kutima vespero. Se ne konsideri tion, ke mi provis aranĝi 
en nia loĝloka biblioteko ekspozicion de esperantaĵoj. La vizitantoj preskaŭ 
forestis. Mi sidis kaj babiladis kun bibliotekistino kaj ŝia amikino. Eniris Nikoĉjo, 
sed, kiel mi memoras, ne pro la ekspozicio, sed por interŝanĝi librojn. Mi atentigis 
lin pri la ekspozicio, kaj li ekinteresiĝis. Li trarigardis ĉion atente kaj poste ion 
demandis. Nikoĉjon mi konis jam delonge, de la infanaĝo, sed ĝis nun ni estis 
apenaŭ konataj, kaj li, ordinara, dume mezaĝa homo, ĝis nun ne vekis mian 
intereson. Sed dum tiu vespero ni multe konversaciis. Kaj krom tio, mi malkovris, 
ke li tre similas al Kirill. Dum la konversacio mi rigardis al Nikoĉjo tre atente, 
forgesinte pri ĉio alia, pri aliaj ĉeestantoj en la ejo. Reveninte hejmen, mi kaptis 

min je tio, ke mi pensadas nur pri Nikoĉjo plejparte. Tio daŭris ankaŭ poste. Ankaŭ 
nun ĝi daŭras. Mi ĉiam multe pensadas pri li, ĉar mi amas lin. 

Sed Kirill... Cu mi por ĉiam forgesis pri li tiam? Ho ne! Kvankam okazis tiel, 
ke post la somero, kiam mi kaj Kirill vizitis (dise) la saman Esperanto-tendaron, ni 
dum longa tempo ne vidis unu la alian. Kaj leterojn ni interŝanĝis fojfoje. Sed 
strange - mi ne povis lin tute forgesi. De tempo al tempo venadis rememoroj pri 
pasintaj renkontoj kaj denove mi sentis konatan, nekompreneblan varmecon kaj 
deziron ekvidi Kirillon. 

Okazis, ke foje post la lasta nia revido ni preskaŭ hazarde renkontiĝis. Estis 
decembro, estis “hunda” frosto. Sed malgraŭ tio mi pro iu bezono venis en la 
urbon, kie loĝis Kirill, kaj ektroviĝis proksime de la strato, kie situis lia domo, la 
domo, en kiu li loĝis. 

Fininte la klopodojn, mi volis jam veturi al la stacidomo, sed sentinte, ke mi 
frostmortos pli frue, ol mi atingos ĝin, mi decidis viziti la loĝejon de Kirill, por 
iomete varmigi min. Baldaŭ mi eniris en la domon kaj eksonoris je la pordo. Gi 
malfermiĝis, kaj mi ekvidis Kirillon. 

“Saluton!” - mi diris, kaj li respondis: “Saluton” tiel, kvazaŭ ni vidis unu la 
alian lastfoje nur hieraŭ, kaj kvazaŭ mia apero sur la sojlo de lia loĝejo estas tute 
kutima afero. Cetere, li estis ĝoja min vidi kaj al mia demando “Cu mi povas 
iomete min varmigi en via hejmo?” li respondis: “Jes, certe! Eniru bonvole!” 

Ni trairis en la kuirejon, kaj Kirill diris: “Bone estas, ke vi venis. Mi sentas min 
kulpa, ĉar ne trovis tempon respondi vian lastan leteron. Vi ja scias, mi ne ŝatas 
skribi leterojn. Sed nun vi demetis la ŝarĝon de mia animo.” 

Poste li diris: “Sidiĝu, ni trinkos teon, kaj vi varmiĝos.” Mi altabliĝis, Kirill 
metis sur la tablon ujojn kun sukero, konfitaĵo, teleron kun pecoj de bulko, metis 
tetasojn kaj plenigis ilin per varmega teo. Ni trinkis teon kaj intertempe babiladis: 
pri Esperanto, pri komunaj gekonatoj, nature ankaŭ geesperantistoj, pri aliaj niaj 
malsamaj ŝatokupoj. Poste li rakontis pri io sia, nebule konata aŭ tute nekonata al 
mi. Sed post du horoj mi komprenis, ke mi ne scias pri kio plu paroli aŭ demandi. 
Feliĉe, al mi jam delonge estis tempo reveni hejmen, kaj mi, dankinte Kirillon pro 
ĉiasence varma akcepto, adiaŭis lin, dirante sur la sojlo de la loĝejo, ke ni, certe, 
iam revidos unu la alian. Kirill responde diris, ke certe tio okazos, poste li 
“ĝisrevidis” kaj mi foriris. Mi estis ĝoja revidi Kirillon, sed post kelkjara disiĝo nia 
konversacio elĉerpiĝis tro rapide, kaj se ni renkontiĝus sekvatage, mi ne scius pri 
kio paroli. 

Ankaŭ ian nekompreneblan sopiron en la koro mi sentis. Ne malplenon, ne 
malreviĝon, sed ŝajnis al mi, ke ion proksiman al tio. Mi opiniis tiam, ke tio estas 
tute komprenebla - ja mi amas Nikoĉjon kaj li anstataŭis en mia koro Kirillon, ne, 
eĉ pli multon li signifas por mi. 

Tamen mi ne tute forgesis Kirillon. Kaj jen okazis nova renkonto, dum iu E- 
aranĝo. Ekvidinte Kirillon denove, subite (sed eble ne hazarde), mi komprenis, ke 
jam forestas en mia animo la nekomprenebla sento al li. Mi povus sufiĉe multe da 
tempo restadi apud li. Sed... Sed mi jam ne havis deziron pri tio. Mi facilanime 
forlasis lin, por okupi min pri io, babiladis kun aliaj homoj, preskaŭ tute ne 

pensante pri Kirill, pri tio, ke li troviĝas ie proksime. Min tute ne incitis, ke Kirill 
venis kun la edzino, mi ne sentis eĉ malgrandan malamikecon al ŝi. Sed, surprize, 
mi dum iu momento eksentis ian malagrablecon rilate al Kirill. Tio okazis dum 
dancvespero, dum kiu mi ĉeestis kiel spektantino, ĉar, bedaŭrinde, ne scipovas 
danci. Sed tute ne pro mia sento al la scipovanta danci Kirill vekiĝis ia subita 
malagrabla emocio. Ja ne havis mi la saman senton al aliaj, eĉ pli lertaj ol li en 
dancarto. A1 ili mi rigardis kun plezuro, penante tute ne rigardi al Kirill (li dancis 
kun sia edzino, sed tute ne tio incitis mian malagrablan senton), kiu, ĉu intence, ĉu 
ne, penis dancadi antaŭ miaj okuloj. Sed mi staris kaj pensadis samtempe pri tia 
stranga sento, kiu posedis min dum longa tempo, subite (aŭ ne) malaperinta. 

Sed eĉ nun mi ne scias - kio ĝi estis. Cu vi scias? 


Klara Ilutoviĉ (Elektrostalj) 

La sorto 


Ne komprenas mi tiun ĉi vorton 
Por uzadi ĝin kontraŭrutine. 

Ĉu la hom’ vere faras la sorton 
Aŭ la sorto lin faras obstine? 

Ĉiu perdas, kaj trovas, kaj havas, 
Kunportante la nepran doloron. 
Se la sorto ekzistas kaj gravas, 

Gi donacos al mi firman koron. 

Tro facilas premate memori 
Ies blindan feliĉon aŭ famon. 

Se la sorto min emos favori, 

Gi por mi ne avaros vivamon. 

Ĉu hazarde nin io misgvidas - 
Per vojtumo, pluveto aŭ kanto? 
Se la sorto min puni decidos, 

Gi senigos min je Esperanto. 

Kion pensi pri flugo aŭ falo? 
Eblas lukti, malbeni aŭ penti... 
Se la sorto ne estas realo, 

Ĉu ne indus ĝin iam inventi?.. 

ANEKDOTOJ 

el la reta dissendolisto <per-esperanto-humuro> ĉe Yahoogroups.com 

Virino venas al juĝejo por doni deklaron pri divorco pro adultoj de sia edzo. La 
juĝisto, leginte la deklaron, provas admoni ŝin: “Pensu bone, eble vi tamen ŝanĝos 
la decidon pri divorco, vi ja havas du infanojn.” Si kolere ekkrias: “Cu kun tiu 
Donĵuano mi povas esti certa, ke ili estas LIAJ infanoj?” 


Ĉu vi scias, ke Quentin Tarantino decidis produkti la filmon “Kill Bill” (“Murdi 
Bill-on”) post kiam li dum tri horoj sensukcese klopodis instali kaj funkciigi Win- 
dows XP? 


Renkontiĝas du edziniĝintaj virinoj. Unu el ili havas torton en la manoj. La alia 
demandas: 

- Por kiu estas la torto? 

- Por la sekretariino de mia edzo. 

- Ĉu ŝi havas naskiĝtagon? 

- Ne, sed tro sveltan figuron. 


Blondaj studentinoj devas mezuri la alton de iu alta flagmasto. Ili alportas diligente 
ŝtuparojn, mezurilojn... tamen aŭ falas de sur la ŝtuparo, aŭ faligas la mezurilojn... 
Venas kolego, kiu eltiras la maston el la tero, kuŝigas ĝin kaj mezuras ĝin. La blon- 
dulinoj rikanas: “ni devis mezuri la alton, sed ne la... longon”. 


Iu viro ĉiuvespere venas en la saman drinkejon, mendas tri glasojn da vino kaj 
eltrinkas tion. Iufoje, babilante kun la drinkejmastro, li rakontis, ke havas du fra- 
tojn, kiuj loĝas en diversaj landoj; la fratoj interkonsentis, ke ĉiu el ili ĉiuvespere 
trinkos unu glason por si kaj po unu glaso por ĉiu el aliaj fratoj. 

Sed iuvespere la viro venas en la drinkejon kaj mendas nur du glasojn da vino. 
La drinkejestro, supozante, ke io okazis al unu el la fratoj, delikate demandas: 

- Pardonu, ĉu viaj fratoj bonfartas? 

- Jes, - respondas la viro. - Tamen mi decidis ekde hodiaŭ ĉesi drinki. 


Knabeto veturas en buso kun la gepatroj: 

- Panjo, rigardu - lago! 

- Panjo, rigardu - bovino! 

- Panjo, rigardu - kamomiloj! 

- Paĉjo, rigardu - blondulino! 

KOKTELO 

Evidentiĝas, ke la rusa kaj Esperanto tute interplektiĝis inter si, kaj parton de rusaj 
vortoj konsistigas E-aj vortoj, ekz. mono-zpaMMa. Do, sube vi trovos rusajn vortojn, 
kaj la k\>anto de punktoj montras, kiom da literoj troviĝas en la ellasita parto, 
koincidanta kun E-vorto. La E-vortoj eniras kun finaĵoj. Por plifaciligi la respondon, 
post la rusaj vortoj enkrampe estas klarigata signifo de la E-vorto. 


1) ... Ba 

2) .Ha 

3) . . . . B03 

4) c .... jpma 

5) III ... O K 

6) pac .... e 

7) .flapHOCTb 

8) no. tb 


(penetrante) 

(antaŭ ol trinki) 

(duopo) 

(tradicia kutimo) 

(senescepte) 

(firme havi en manoj) 

(ŝerca mensogo) 

(depreni maldikan supran tavolon de lignaĵo) 


Solvoj de l(i tasko en REGo M 3 (22) 

KOKTELO 1) spiri; 2) kulo; 
3) patro; 4) salo; 5) ami; 6) sur+ok; 
7) streko; 8) tro; 9) ideo; 10) ribo. 


TROVU MEZON 

Enmetu mankantajn radikojn laŭ la ekzemploj: LAKT {....} IKON - TANK, PILOT 
{■■■■} PERON - TINE. La punktoj en krampoj indikas kvanton de literoj en la serĉata 
radiko, kiu konsistas el certaj literoj de la unua kaj dua vortoj, prenitaj en certa ordo. 


MASTR {....} SPERM 
STURG {....} PUDOR 
GREG {....} PRUN 
KOST {....} OMAR 
DEKOR {....} MONED 
AMUZ {....} DRAM 
LABIRINT {.} INTEGRAL 


LAVAND {....} PALETR 
SONET {....} TASK 
KABL {....} STOK 
LAMP {....} ARKT 
KAJER {....} RIGID 
ANGEL {....} ERMEN 
SUFLOR {....} GRAFIK 


La solvojn necesas sendi dum 2 semajnoj post ricevo de la gazeto al Tatjana 
Auderskaja poŝte (Ukrainio, 65026 Odessa-26, p/k 71) aŭ rete (<zoo@te.net.ua>, 
<verda99@mail.ru>). 

A1 la taskoj en la antaŭa numero de REGo plene kaj ĝuste respondis Svetlana 
Konjaŝova (Sanboli, Ĥabarovska regiono). Gratulojn! (Tatjana Auderskaja) 


UTILAJ ADRESOJ 

REU : p/k 57, 105318 Moskvo; retadreso <esperanto@au.ru>; 

ttt-ejo <http://www.reu.ru/> 

Libroservo de REU : p/k 4716, 432063 Uljanovsk; retadreso <yuka@vens.ru>; 

plena katalogo <http://reu.da.ru/rus/katalogo.htm>. 

REJM : str. Dugina 17 - 62, 140180 Ĵukovskij, Moskva reg.; 

retadreso <rejm@euro.ru>; ttt-ejo <www.tejo.org/rejm>. 

retadreso <uea@uea.org>; ttt-ejo <http://www.uea.org>. 

La pola entreprenisto, ĵumalisto kaj esperantisto 

a Malgorzata Handzlik estas elektita ano de la eŭropa 
parlamento. Ŝi parolas Esperanton de dudek jaroj, kaj 
Esperanton parolas ankaŭ ŝia tuta familio. Ŝia edzo estas la 
konata “bardo sen barbo”, Georgo Handzlik. En la Eŭropa 
Parlamento sinjorino Handzlik agos en la plej granda 
frakcio EPP, Eŭropa Popola Partio. 

Malgorzata Handzlik estas en esperantistaj rondoj pli 
konata per la esperantigita formo de sia nomo, Margareta. 
Ŝi neniam aktivis en iu politika partio, sed nun kandidatis 
en la eŭropaj elektoj en la listo de la partio “Civitana 
platformo”, kaj sukcesis post nur ses-semajna kampanjo 
kolekti la necesan kvanton de voĉoj. Laŭ ŝia ttt-ejo 
<http://www.malgorzatahandzlik.com/>, ŝi decidis kandi- 
dati, ĉar ŝi estas forte ligita al sia hejma regiono, kaj la 
decidoj de la eŭropa parlamento influos la vivon tie, la agadon de la entreprenoj kaj la 
ĝeneralan evoluon. En la eŭropa parlamento Malgorzata Handzlik volas labori por sia 
hejma regiono, sed ŝi ankaŭ esperas aktivi en komisiono, kiu zorgas pri lingvaj aferoj, 
kaj tie engaĝiĝi por Esperanto. Ankaŭ en sia kampanja retpaĝo ŝi plurloke mencias 
Esperanton, kaj la retpaĝo enhavas esperantlingvan membiografieton. 

De 15 jaroj Malgorzata Handzlik kune kun sia edzo Georgo (Jerzy) Handzlik gvidas 
plurajn entreprenojn, el kiuj plej konata inter esperantistoj estas la eldonejo “KLEKS”, 
kiu eldonas librojn kaj sondiskojn en Esperanto kaj la pola lingvo. Malgorzata 
Handzlik havas du filinojn en la aĝoj de 10 kaj 13 jaroj. 

Malgorzata Handzlik laŭ la ĝisnunaj informoj estas la sola esperantisto, kiu 
elektiĝis al la eŭropa parlamento. Tamen ankaŭ en Francio la esperantistoj havis 
sukceson en la elektoj. La listo “Eŭropo Demokratio Esperanto” ricevis ne nur atenton 
de la amaskomunikiloj, sed ankaŭ pli ol 25000 voĉojn. Tamen tiu kvanto, kiu egalas al 
proksimume 0,15 procentoj, ne sufiĉis por loko en la nova eŭropa parlamento, kiu 
kolektiĝis en Bruselo en julio. 

(Libera folio) 

